Netta Ritari ja Susanna Röyskö. Tupakoinnin lopettaminen kannattaa - PDF\nNetta Ritari ja Susanna Röyskö. Tupakoinnin lopettaminen kannattaa\nDownload "Netta Ritari ja Susanna Röyskö. Tupakoinnin lopettaminen kannattaa"\n1 1 (1) Netta Ritari ja Susanna Röyskö Tupakoinnin lopettaminen kannattaa Tietoa tupakoinnin vaikutuksista, haitoista ja lopettamisesta Opinnäytetyö Syksy 2011 Sosiaali- ja terveysalan yksikkö Hoitotyön koulutusohjelma Terveydenhoitotyön suuntautumisvaihtoehto\n2 2 SEINÄJOEN AMMATTIKORKEAKOULU Opinnäytetyön tiivistelmä Koulutusyksikkö: Sosiaali- ja terveysalan yksikkö Koulutusohjelma: Hoitotyön koulutusohjelma Suuntautumisvaihtoehto: Terveydenhoitotyö Tekijät: Netta Ritari ja Susanna Röyskö Työn nimi: Tupakoinnin lopettaminen kannattaa Tietoa tupakoinnin vaikutuksista, haitoista ja lopettamisesta Ohjaajat: TtM, lehtori, Else Vierre TtT, KM, YTM, lehtori, Helinä Mesiäislehto-Soukka Vuosi: 2011 Sivumäärä: 53 Liitteiden lukumäärä: 2 Tämä opinnäytetyö oli toiminnallinen ja sen tavoitteena oli lisätä tietoa tupakoinnista, sen haitoista, vaikutuksista elimistössä, lopettamiseen vaikuttavista tekijöistä ja keinoista lopettamiseen sekä terveydenhoitajan roolista lopettamisen tukemisessa. Tavoitteena oli, että tiedon lisääntymisen myötä mahdollisimman moni lopettaisi tupakoinnin. Tavoitteena oli myös kasvaa ammatillisesti terveydenhoitajaksi, jolla on monipuolista tietoa tupakoinnista, koska on tärkeää osata neuvoa ja ohjata tupakoivia asiakkaita. Opinnäytetyön tarkoitus oli monipuolisen teoriatiedon kerääminen ja sen kokoaminen toiminnalliseen osuuteen. Opinnäytetyön toiminnallinen osuus suoritettiin Food & Life -expo messuilla helmikuussa Tämän toiminnallisen opinnäytetyön tuotoksena oli Seinäjoen ammattikorkeakoulun messuosastolla suoritettu häkämittaus ja tupakoinnin lopettamiseen liittyvä ohjaus. Toiminnallisen osuuden tarkoituksena oli kannustaa mittaukseen osallistuneita lopettamaan tupakointi. Tupakointi on merkittävä terveysongelma, johon täytyy puuttua tehokkaasti. Tämä opinnäytetyö antaa monipuolista tietoa tupakoinnin haitoista, tupakoinnin lopettamisesta ja keinoista lopettamiseen. Terveydenhoitajan rooli on tärkeä tupakoinnin lopettamisen tukemisessa koska hän kohtaa työssään tupakoivia asiakkaita. Asiasanat: tupakointi, lopettaminen, haitat, motivaatio, ohjaus, terveydenhoitaja.\n3 3 SEINÄJOKI UNIVERSITY OF APPLIED SCIENCES Thesis abstract Faculty: School of Health Care and Social Work Degree programme: Degree Programme in Nursing Specialisation: Public Health Nursing Authors: Netta Ritari and Susanna Röyskö Title of thesis: It is always worth quitting Information about the impact, harmful effects and cessation of smoking Supervisors: MNSc, Lecturer, Else Vierre PhD, M.Ed., M.Soc.Sc., Senior Lecturer, Helinä Mesiäislehto-Soukka Year: 2011 Number of pages: 53 Number of appendices: 2 The aim of this action-based thesis was to increase knowledge about smoking, its harmful effects and impact on the organism, factors that affect smoking cessation, methods to quit smoking and public health nurses role in supporting client with smoking cessation. The aim was that as many smokers as possible quit smoking when their knowledge about smoking increases. Another aim we had was to grow into professional public health nurses with wide-ranging knowledge about smoking; it is important that public health nurses can advise and counsel smokers. The purpose of this thesis was to collect wide-ranging theoretical knowledge about the topic and compile it for the action-based part of the thesis, which took place in the Food & Life -expo exhibition in February We measured the carbon monoxide levels of those who visited the stand of Seinäjoki University of Applied Sciences and counseled them on smoking cessation. The purpose of the actionbased part of the thesis was to encourage those who visited the stand to quit smoking. Smoking is a significant health risk, which should be effectively managed. This thesis gives wide-ranging knowledge about the harmful effects of smoking and about methods of smoking cessation. In their work, public health nurses see clients who smoke and they have an important role in supporting clients with smoking cessation. Key words: smoking, smoking cessation, harmful effects, motivation, counselling, public health nurse\n4 4 SISÄLTÖ Opinnäytetyön tiivistelmä... 2 Thesis abstract JOHDANTO TUPAKOINTI SUOMESSA Tupakka leviää maailmalla Tupakka tulee Suomeen TUPAKOINNIN MONET HAITAT Tupakan sisältämät myrkyt Tupakoinnin vaikutus elimistöön Keuhkosyöpä, tunnetuin tupakkasairaus Keuhkoahtaumatauti, yleistyvä tupakkasairaus TERVEYDENHOITAJA TUKEMASSA LOPETTAMISTA Oma motivaatio on kaiken lähtökohta Motivoiva haastattelu terveydenhoitajan työvälineenä Muutosvaiheen tunnistaminen osana terveydenhoitajan työtä Ohjaus terveydenhoitajan työvälineenä TUPAKASTA LUOPUMISEN TUKIKEINOT Lääkkeelliset keinot lopettamisen tukena Tupakasta eroon hypnoosin tai akupunktion avulla OPINNÄYTETYÖN TAVOITE JA TARKOITUS OPINNÄYTETYÖN TOTEUTUS TOIMINNALLINEN OPINNÄYTETYÖ Toiminnallisen osuuden suunnittelu Toiminnallisen osuuden toteutus Toiminnallisen osuuden arviointi OPINNÄYTETYÖN EETTISYYS JA LUOTETTAVUUS POHDINTA LÄHTEET LIITTEET\n5 5 1 JOHDANTO Tupakkaperäiset sairaudet aiheuttavat 14 prosenttia kuolemista, vaikka se olisi yleisin estettävissä oleva kuolleisuuden aiheuttaja (Käypä hoito 2006). Vuonna 2009 joka viides suomalainen tupakoi päivittäin, aikuisista miehistä 22 prosenttia ja naisista 16 prosenttia. Tämän lisäksi noin 6 prosenttia aikuisista tupakoi satunnaisesti. (Helakorpi, Laitalainen & Uutela 2010, 12.) Tupakoinnin lopettamista haluavien osuus on kasvanut 2000-luvun puolivälin jälkeen. Miehistä 58 prosenttia ja naisista 61 prosenttia kertoi haluavansa lopettaa tupakoinnin. (Helakorpi ym. 2010, 14.) Vuosittain Suomessa kuolee tupakan aiheuttamiin sairauksiin noin 5000 henkilöä eli tupakka aiheuttaa joka viidennen kuoleman aikuisiällä. Tupakointi lyhentää elämää keskimäärin kahdeksan vuotta. Joka viides sydän- ja verenkiertoelinten sairaus ja joka kolmas syöpäkuolema on tupakan aiheuttama. (Patja, Iivonen & Aatela 2005, 107.) Tupakointi onkin merkittävin yksittäinen riskitekijä syöpäsairauksien synnyssä (Vierola 2006, 181). Tunnetuin tupakkasairaus on keuhkosyöpä. Toinen yleistyvä tupakan aiheuttama sairaus on keuhkoahtaumatauti. (Patja ym. 2005, 107.) Tupakoinnin lopettamiseen tukemalla voidaan näiden vakavien ja vaikeiden sairauksien puhkeamista ehkäistä. Tietoa tupakoinnin lopettamisesta on paljon saatavilla. Lähes jokaisella tupakoitsijalla onkin joko omaa kokemusta tupakoinnin lopettamisesta tai sitten he tuntevat jonkun joka on yrittänyt lopettaa tai onnistunut siinä. (Patja ym. 2005, 26.) Tämän toiminnallisen opinnäytetyön tarkoituksena oli monipuolisen teoriatiedon kerääminen ja sen kokoaminen toiminnalliseen osuuteen. Teoriatiedon pohjalta tarkoituksena oli antaa ohjausta tupakoinnin lopettamisesta. Toiminnallisen osuuden häkämittauksen ja ohjauksen tarkoituksena oli kannustaa lopettamiseen. Opinnäytetyön tavoitteena oli lisätä tietoa tupakoinnista, sen haitoista, vaikutuksista elimistössä sekä lopettamiseen vaikuttavista tekijöistä ja keinoista lopettamiseen. Tavoitteena oli myös, että tiedon lisääntymisen myötä mahdollisimman moni lopettai-\n6 6 si tupakoinnin. Tärkeänä tavoitteena oli myös kasvaa ammatillisesti terveydenhoitajaksi, jolla on monipuolista tietoa tupakoinnista. Opinnäytetyön kohderyhmänä ovat tupakoivat aikuiset. Kohderyhmä rajattiin aikuisiin, koska he ovat mahdollisesti jo miettineet tupakoinnin lopettamista ja he omalla lopettamisellaan ovat mallina lapsilleen. Tällä saattaa olla vaikutusta myös tulevien sukupolvien tupakoimattomuuteen. Tupakointiin liittyvät tekijät ovat merkittävä osa terveydenhoitajan työtä. Terveydenhoitajan työssä, toimipaikasta riippumatta, kohdataan tupakoitsijoita. Täten tietoa tupakoinnin haitoista, lopettamisesta, keinoista sekä ohjaamisesta ja tukemisesta tarvitaan. Tupakoinnin lopettaminen on ajankohtainen ja paljon puhuttu aihe tälläkin hetkellä. Uutta tietoa tupakoinnin vaikutuksista ja lopettamisesta on saatavilla koko ajan ja terveydenhuollon ammattilaisena on tärkeää pysyä ajan tasalla. Idea opinnäytetyöhön muodostui, kun tuli tieto Food & Life -expo messuille osallistumisesta helmikuussa Food & Life -expo messut olivat hyvinvointi messut, joiden teema oli tie hyvinvointiin. Ne järjestettiin Seinäjoki areenassa Messut kokosivat yhteen ruoka-, terveydenhuolto- ja liikuntapalvelujen toimijat. Messuilla sai monipuolista tietoa eri aihealueista, testejä hyvinvoinnin mittaamiseen ja neuvontaa elintapojen muokkaamiseen. (Food & Life -expo.) Tämän opinnäytetyön toiminnallinen osuus suoritettiin Food & Life -expo messuilla. Opinnäytetyön tiedonhaussa käytettiin luotettavia tietokantoja kuten Plaria, Aleksia, ja Lindaa. Ulkomaisia artikkeleita haettiin Medic- jacinahl-tietokannoista. Aiheeseen ja kohderyhmään sopivia kotimaisia hoitotieteellisiä tutkimuksia ei juuri löytynyt, muutama aiheeseen liittyvä opinnäytetyö aiheeseen liittyen on lähivuosina tehty mm. Saimaan ammattikorkeakoulussa Ulkomaalaisia artikkeleita aiheesta kuitenkin löytyi, ja niitä opinnäytetyössä hyödynnettiin. Ajankohtaista, luotettavaa kirjallisuutta aiheesta on saatavilla riittävästi. Opinnäytetyössä otetaan esille myös pääkohtia tupakkalaista.\n7 7 2 TUPAKOINTI SUOMESSA 2.1 Tupakka leviää maailmalla Amerikan mantereella tupakkakasvi tunnettiin jo 8000 vuotta sitten. Amerikan alkuperäisasukkaat polttivat tupakkaa seremonioissa: se oli heimoyhteyden, ystävyyden ja rauhanseremonioiden symboli. Vuodesta 1492 lähtien tupakan viljely levisi nopeasti Eurooppaan ja Aasiaan. Tupakka muutti Euroopan yläluokan tapakulttuuria, se antoi käsille sievistelevää tekemistä. Tupakan leviämistä auttoi muodin ja nikotiinin vaikutusten ohella myös sen oletetut terveyshyödyt, sen ajateltiin suojaavan tarttuvilta taudeilta. Tupakan ajateltiin parantavan myös kansan moraalia hillitsemällä eroottisia intohimoja. (Lahtinen & Ainamo 2004, 6.) Lähes alusta asti tupakalla on ollut myös vastustajia kirkon, hallitsijoiden ja terveysvalistajien keskuudessa. Jo 1600-luvulla julkaistiin ensimmäiset havainnot tupakoinnin terveyshaitoista. Kuitenkin vasta 1900-luvulla saatiin laajempi näyttö tupakan terveyshaitoista ja sen yhteydestä moniin sairauksiin luvulla havaittiin, että tupakointi aiheuttaa nikotiiniriippuvuutta. (Lahtinen & Ainamo 2004, 7.) 2.2 Tupakka tulee Suomeen Tupakointi levisi Suomeen 1800-luvulla Venäjältä, paljon aikaisemmin kuin muihin Pohjoismaihin. Savukkeiden kulutus oli Suomessa maailman runsainta luvulla: 1230 savuketta jokaista aikuista kohden. (Lahtinen & Ainamo 2004, 7.) Vuonna 2009 joka viides suomalainen tupakoi päivittäin, aikuisista miehistä 22 prosenttia ja naisista 16 prosenttia. Tämän lisäksi noin 6 prosenttia aikuisista tupakoi satunnaisesti. (Helakorpi ym. 2010, 12.) Tupakoinnin lopettamista haluavien osuus on kasvanut 2000-luvun puolivälin jälkeen. Miehistä 58 prosenttia ja naisista 61 prosenttia kertoi haluavansa lopettaa tupakoinnin. (Helakorpi ym. 2010, 14.) Miesten päivittäinen tupakointi on tasaisesti vähentynyt vuodesta 1978 saakka. Naisten tupakointi yleistyi 1980-luvun puoliväliin saakka, jonka jälkeen se pysyi\n8 8 tasaisena, kunnes se on viime vuosina kääntynyt laskuun. (Helakorpi ym. 2010, ) Savuton Suomi 2040-hankkeen mukaan Suomi on mahdollista saada savuttomaksi vuoteen 2040 mennessä. Se tarkoittaa sitä, että tupakoinnin on vähennyttävä vuosittain noin 10 prosenttia. Hankkeessa on mukana eri terveysalan vaikuttajatahoja, jotka korostavat käytännönläheisten keinojen käyttöönottoa savuttomuuden edistämiseksi. Näitä ovat esimerkiksi perheiden tukeminen savuttoman sukupolven kasvattamisessa, tupakoinnin lopettamisen tukeminen ja vieroitustyön vahvistaminen. (Savuton Suomi 2040.) Hankkeen toimintasuunnitelman mukaan jokaisen tulisi tiedostaa vakavat terveydelliset haitat ja riippuvuus, jota tupakointi ja tupakkatuotteet aiheuttavat. Yhteiskuntapoliittisilla toimilla tulisi luoda mahdollisuus tehdä terveyttä edistäviä valintoja. Yhteiskunnan eri tahojen tulisi tukea aikuisten tupakoinnin lopettamista sekä ehkäistä nuorten tupakoinnin aloittamista. Hankkeen mukaan jokaisella on myös oikeus savuttomaan elinympäristöön ja jokaisen tulisi saada halutessaan helposti apua tupakoinnin lopettamiseen. Savuton Suomi 2040-hankkeen puitteissa on järjestetty erilaisia tilaisuuksia vuosittain. Esimerkiksi keväällä 2011 järjestettiin Savuton Suomi seminaari, jossa palkittiin myös Paras Savuton Työpaikka - kilpailun voittaja. (Savuton Suomi 2040.) Tupakkalaki tuli voimaan , jonka jälkeen siihen on tehty muutoksia ja sitä on tiukennettu (L /693). Tupakkalaissa on säädetty toimenpiteistä, joilla on tarkoitus ehkäistä tupakoinnin aloittamista, edistää lopettamista ja suojella väestöä tupakansavulle altistumiselta. Lain tavoitteena on tupakkatuotteiden käytön loppuminen. (L /698.) Tupakkatuotteiden kaikenlainen mainonta on kielletty. Tupakkatuotteita tai niiden tavaramerkkejä ei saa olla esillä vähittäismyynnissä. Tupakkatuotteiden myynti tai luovuttaminen alle 18-vuotiaille on kiellettyä. Alle 18-vuotias ei saa myydä tupakkatuotteita, ellei hän ole 18 vuotta täyttäneen valvonnassa. (L /698.)\n9 9 Tupakointi on tupakkalain 12 :n mukaan kielletty: 1) perhepäivähoidon sisätiloissa perhepäivähoidon aikana, päiväkotien sisätiloissa ja ulkoalueilla sekä lastensuojelulain (417/2007) tai mielenterveyslain (1116/1990) nojalla hoitoa antavien laitosten alle 18-vuotiaille tarkoitetuissa sisätiloissa ja heille tarkoitetuilla ulkoalueilla; 2) perusopetusta, ammatillista koulutusta ja lukio-opetusta antavien oppilaitosten sisätiloissa ja oppilasasuntoloissa sekä niiden käytössä olevilla ulkoalueilla; 3) virastojen ja viranomaisten sekä niihin verrattavien julkisten laitosten yleisölle ja asiakkaille varatuissa sisätiloissa; 4) sisätiloissa järjestettävissä yleisissä tilaisuuksissa; 5) työyhteisöjen yhteisissä ja yleisissä sekä asiakkaille tarkoitetuissa sisätiloissa, jollei jäljempänä toisin säädetä; 6) yleisten kulkuneuvojen sisätiloissa; 7) asunto-osakeyhtiön tai muun asuinyhteisön asuinkiinteistöjen yhteisissä ja yleisissä sisätiloissa; 8) ulkoalueilla järjestettävien yleisten tilaisuuksien katoksissa ja katsomoissa sekä muissa tilaisuuden seuraamiseen välittömästi tarkoitetuissa tiloissa, joissa osallistujat oleskelevat paikoillaan. Lain 13 :ssä on säädetty tarkemmin poikkeuksista (L /698). Ravintolassa tai muussa ravitsemusliikkeessä tupakointi voidaan sallia ainoastaan sille erikseen hyväksytyssä tupakointitilassa. Tupakansavu ei saa kulkeutua sille alueelle, jolla tupakointi on kielletty. Tupakointitilassa on kiellettyä tarjoilla ja nauttia ruokaa tai juomaa. (L /700.) Työpaikkojen savuttomuus. Vuonna 1976 tupakkalaki kielsi tupakoinnin julkisissa tiloissa. Vuonna 1995 kielto laajeni koskemaan työpaikkoja. Työn ohessa ei saanut enää tupakoida sisätiloissa, vaan oli lähdettävä tupakkahuoneeseen tai ulos tupakalle. Näin tupakoinnista, jonka ennen saattoi tehdä huomaamattomasti sisätiloissa ja työn lomassa, tuli julkinen pahe. Suomalaisten tupakointi väheni ja tupakointikerrat harvenivat, kun työpaikalla tupakointia rajoitettiin. Tupakoitsijat ovat olleet myös tyytyväisiä savuttomaan työympäristöön. (Patja ym. 2005, )\n10 10 Työkyvyn säilymisen kannalta keskeistä on hyvän terveyden ja toimintakyvyn ylläpito. Työpaikan savuttomuus ja savuttomuuteen tukeminen ovat tärkeä osa työkyvyn säilymisen tukemista. Työturvallisuuslain ja -säännösten mukaan työntekijä tulisi suojata terveydelle haitalliselta tupakansavulta. (Tavoitteena savuton työpaikka 2006, 9.) Työpaikan savuttomuutta säätelee työturvallisuuslain lisäksi tupakkalaki, valtioneuvoston päätös ympäristön tupakansavusta, terveydensuojelulaki ja työterveyshuoltolaki (Tavoitteena savuton työpaikka 2006, 6). Paras tapa toteuttaa tämä suojaaminen on työpaikan savuttomuus. Savuton työpaikka kertoo siitä, että työnantaja arvostaa työntekijöitään ja haluaa ylläpitää ja edistää heidän työkykyään. Tupakoimattomuus tuo terveydellisten hyötyjen lisäksi myös taloudellista hyötyä. Jos työntekijä polttaa päivässä askin tupakkaa, tarkoittaa se ajallisesti sitä, että hän on vuoden aikana tupakkatauolla noin 17 työpäivää. Mikäli yksi työpäivä maksaa Suomessa keskimäärin 170 euroa, tarkoittaa se sitä, että tupakkatauot maksavat työnantajalle lähes 3000 euroa vuodessa yhtä tupakoivaa työntekijää kohden. (Tavoitteena savuton työpaikka 2006, 9.) Avainasemassa savuttomuuden saavuttamiseksi on työpaikan johto. Johdon tehtävänä on päättää savuttomuudesta. Sitä ennen johdon tulee kuulla yhteistoimintaneuvostoa tai pienellä työpaikalla koko henkilökuntaa. (Tavoitteena savuton työpaikka 2006, 5.)\n11 11 3 TUPAKOINNIN MONET HAITAT 3.1 Tupakan sisältämät myrkyt Tupakansavu muodostuu nestepisaroista, kiinteistä hiukkasista ja kaasuista. Tupakansavu sisältää yli 4000 erilaista ainetta, joista noin 50 on syöpää aiheuttavaa. Tupakan sisältämiä myrkkyjä ovat esimerkiksi ammoniakki, nikotiini ja hiilimonoksidi eli häkä. Osa tupakansavun sisältämistä aineista on peräisin itse tupakkakasvista ja osa on peräisin sen viljelyssä käytettävistä lannoitteista ja tuholaismyrkyistä. Tupakkaan lisätään sen valmistuksessa useita aineita erilaisten ominaisuuksien saavuttamiseksi. Tupakkaan lisätään esimerkiksi ammoniakkia, koska se tehostaa nikotiinin imeytymistä ja näin edesauttaa riippuvuuden syntymistä. (Tupakka ja terveys, 3.) Tunnetuimpia tupakan haittavaikutusten aiheuttajia ovat terva, nikotiini ja hiilimonoksidi eli häkä. Terva muodostuu useasta kemiallisesta yhdisteestä, joista osa aiheuttaa syöpää. Yhdestä tupakasta tupakoitsija saa elimistöönsä noin mg nikotiinia. Puhdas nikotiini on erittäin myrkyllinen aine, sillä noin 60 mg nikotiinia tappaa ihmisen muutamassa minuutissa. (Tupakka ja terveys, 4.) Hiilimonoksidi eli häkä on kaasua, jota syntyy palamisen seurauksena (Tupakka ja terveys, 4). Uloshengityksen häkäpitoisuutta voidaan mitata siihen tarkoitetulla häkämittarilla. Se on yksinkertainen puhallusmittari, joka toimii alkometrin tapaan. Häkämittari mittaa häkäpitoisuuden nopeasti ja tarkasti. Tuloksesta saadaan selville myös veren häkähemoglobiinin prosentuaalinen osuus. Normaaliolosuhteissa ihmisen häkähemoglobiinipitoisuus on 0,3-0.8 prosenttia, liikenteen saasteet sekä passiivinen tupakointi voi nostaa häkähemoglobiinipitoisuuden 1-2 prosenttiin. Säännöllisesti tupakoivilla tämä luku on 5-10 prosenttia ja ketjupolttajilla jopa 15 prosenttia. Sikareita polttavalla veren häkähemoglobiinipitoisuus voi olla jopa 20 prosenttia. (Tänään on oikea päivä, )\n12 Tupakoinnin vaikutus elimistöön Tupakointi vaikuttaa koko elimistöön. Se aiheuttaa monia sairauksia sekä pahentaa jo olemassa olevia sairauksia ja vaikeuttaa niiden hoitoa. Henkilöt, joilla on jo jokin sairaus, ovat erityisen herkkiä tupakan aiheuttamille haitoille. (Käypä hoito 2006.) Jokaisen tupakka-askin kyljessä on tietoa sairauksista, joita tupakointi aiheuttaa. Suurin osa tupakoijista uskoo tietävänsä näistä sairauksista. Siitä huolimatta tutkimuksissa ilmaantuu vuosittain tupakan aiheuttamia uusia terveyshaittoja. Tupakoitsijan on siis syytä välillä päivittää tietojansa, mikäli uskoo tuntevansa tupakoinnin aiheuttamat vaarat. (Patja ym. 2005, 107.) Suun limakalvo ja nielu ärsyyntyvät tupakansavussa olevista kemikaaleista. Moni tupakoisija kokee tämän silti miellyttävänä. Tupakansavun varsinainen määränpää on kuitenkin keuhkot. Häkä vaikuttaa hengityskeskukseen kiihdyttävästi ja hengitys tihentyy taaten elimistön hapensaannin. (Patja ym. 2005, 74.) Kun veressä on happea vähemmän kuin tavallisesti, se vaikuttaa useiden elinten toimintaan. Jopa sellaisten, joita ei tule tupakoidessa edes ajatelleeksi. Tällaisia ovat esimerkiksi kivekset, munasarjat ja silmän rakenteet. (Patja ym. 2005, 76.) Tupakan vaikutukset elimistössä alkavat minuuteissa. Nikotiini voi sitoutua elimistön eri reseptoreihin ja johtaa muutoksiin elimissä. Aivoissa reseptorit toimivat nopeimmin, muualla elimistössä vaikutukset tulevat hitaammin ja kestävät kauemmin. (Patja ym. 2005, 75.) Vaikutukset keuhkoissa. Keuhkoputkien pinnalla on värekarvasto, jonka tehtävänä on suojata keuhkoputkia poistamalla keuhkoista limaa ja epäpuhtauksia kuljettamalla ne pois. Tupakansavu lamaa värekarvat. Tämän tapahtuessa päivittäin useita kertoja, niiden toiminta heikkenee ja lopulta loppuu. Tupakansavu ja siinä olevat kemikaalit supistavat keuhkorakkuloiden verisuonistoa haitaten niiden verenkiertoa, jolloin rakkulan kudos vahingoittuu. Tupakoinnin jatkuessa keuhkorakkuloiden toiminta heikkenee ja lopulta loppuu. Savun vaikutuksesta keuhkot joutuvat supistustilaan. Tämä pienentää hengitystilavuutta, jolloin keuhkojen toiminta\n13 13 huononee entisestään. Tupakoitsija havaitsee nämä muutokset hengästymisen- ja limanerityksen lisääntymisenä. Muutokset ovat osin palautuvia. (Patja ym. 2005, 75.) Tupakoitsijan tupakkayskää pidetään usein asiaan kuuluvana, vaikka se voi kertoa käynnissä olevasta keuhkokudoksen tuhoutumisesta. Tupakkayskä pitäisi siis mieltää hälyttävänä oireena. Yskän syy tulisi aina tutkia, mikäli yskä on kestänyt 1-2 kuukautta. Syy yskälle löytyy lähes aina. Yleisin syy säännöllisesti tupakoivan yskään on keuhkoahtaumatauti. Toisena vaihtoehtona on keuhkosyöpä. (Vierola 2004, 73.) Vaikutukset verenkiertoelimistössä. Tupakoidessa verisuonten seinämien pienet lihakset supistuvat. Tämä näkyy tupakoitsijan käsien ja kasvojen ihon kalpeutena. Myös verenpaine kohoaa, koska sydämen on pumpattava verta voimakkaampaa painetta vastaan kuin ennen savuketta. Tällöin myös sydämen syke nousee. (Patja ym. 2005, 75.) Sydän rasittuu koska työmäärä kasvaa verenpaineen ja pulssin noustessa, sillä sydän yrittää turvata kehon kaikkien kudosten riittävän hapensaannin (Vierola 2006, 138). Veren koostumuksessakin tapahtuu muutoksia: kolesterolin, etenkin haitallisen kolesterolin osuus veressä kasvaa ja veren hyytymistaipumus lisääntyy. Myös verisuonten kalkkiutuminen kiihtyy ja punasolujen määrä lisääntyy, jolloin veri paksuuntuu ja verenkierto heikkenee edelleen pienimmissä verisuonissa. (Patja ym. 2005, 75.) Veren sakeneminen nostaa hemoglobiinia. Vaikka hemoglobiini olisikin korkea, se ei kuitenkaan kerro tupakoitsijan terveydestä. Sen sijaan korkea hemoglobiini voi ennustaa kohonnutta sydäntautiriskiä. (Vierola 2006, 137.) Sydänveritulpan riski nousee tupakoitsijalla ainakin 2-3 -kertaiseksi (Vierola 2004, 115). Myös sepelvaltimotautikuolemista prosenttia aiheutuu tupakoinnista (Vierola 2004, 116).\n14 14 Vaikutukset ruoansulatuskanavassa. Tupakointi näkyy ensimmäisenä suussa, sillä tupakoitsijalla hampaiden värjääntyminen on yleisempää kuin tupakoimattomilla. Tupakoitsijalle muodostuu myös plakkia eli hammaskiveä tavallista enemmän. Tämä lisää iensairauksia. (Vierola 2006, 237.) Ientulehduksen ensimmäinen merkki, verenvuoto ikenistä, saattaa jäädä tupakoitsijalta huomaamatta. Tämä johtuu siitä, että heillä ienreunan hiussuoniston verenkierto on heikentynyt. Suun ja ikenien tulehdukset lisäävät esimerkiksi sydänveritulpan ja aivohalvauksen riskiä. (Vierola 2006, ) Osa savusta kulkeutuu mahalaukkuun. Tämä lisää mahan suolahapon eritystä ja lamaa mahalaukun liikkeitä hetkellisesti. Tupakoitsija voi tuntea tämän närästyksenä ja painontunteena ylävatsalla. (Patja ym. 2005, 75.) Mahahaavan riski lisääntyy tupakoivilla, koska helikobakteeritulehduksen vaara kasvaa. Tupakointi lisää myös riskiä sairastua esimerkiksi Chronin tautiin tai haavaiseen paksusuolentulehdukseen. (Vierola 2006, 234.) Vaikutukset lihaksissa ja luustossa. Pieninä annoksina tupakointi vaikuttaa lihaksistoon rentouttavasti. On kuitenkin myös lihaksia, joiden kireyttä tupakointi lisää. Esimerkiksi niska-hartiaseudulla tupakointi voi aiheuttaa kireyttä, joka voi aiheuttaa päänsärkyä. Tupakan sisältämä nikotiini estää myös insuliinin imeytymistä lihaksissa. Insuliini on elimistölle tärkeää, koska sitä tarvitaan sokerin kuljetukseen solujen sisälle. Solujen aineenvaihdunta häiriintyy tupakoitaessa. (Patja ym. 2005, ) Tupakointi vaikuttaa myös luukudokseen, joka on hyvin verekästä. Tupakointi heikentää luun verenkiertoa ja näin haittaa luun aineenvaihduntaa. (Patja ym. 2005, 76.) Tupakointi on yksi merkittävä luun haurastumisen riskitekijä (Vierola 2004, 249). Tupakointi estää kasvuiässä tapahtuvan maksimaalisen luukudoksen muodostumista, joka on tärkeä murtumia ehkäisevä tekijä (Vierola 2004, ). Nikotiini supistaa selkänikamien ja -lihasten verisuonia ja hidastaa aineenvaihduntaa nikamien välilevyissä. Tämä aiheuttaa rappeutumista välilevyissä. Tupakointi myös kalkkeuttaa lantion ja selän alueen valtimoverisuonia. Näin ollen selkävaivat\n15 15 lisääntyvät. Mikäli tupakoitsija kärsii tupakkayskästä, lisääntyy vatsaontelon paine ja välilevyt rasittuvat. Ensihoito tupakoivan selkäkipuihin on tupakoinnin lopettaminen. (Vierola 2006, 122.) Ahon ja Heliövaaran (1997) mukaan tupakoinnin on osoitettu olevan nivelreuman riskitekijä kaikkiaan seitsemässä tutkimuksessa. Kahdessa tutkimuksessa todettiin merkittävä yhteys tupakoinnin määrän ja tautiriskin välillä. Nivelreuman puhkeamiseen liittyy korkea reumatekijäpitoisuus. Mini-Suomi tutkimuksessa (1990) on osoitettu, että korkea reumatekijäpitoisuus liittyy usein tupakointiin. On ajateltu, että tupakointi käynnistää reumatekijän muodostumisen. Yhdessä perintö- tai muiden lisätekijöiden kanssa tautiprosessi käynnistyisi. (Aho & Heliövaara 1997.) Uutispalvelu Duodecimin (2010) mukaan Arthritis & Rheumatism lehdessä (2010) julkaistussa artikkelissa kerrotaan, että on löydetty lisää todisteita siitä, että tupakointi lisää nivelreumaan sairastumisen riskiä. Yhdysvaltalaiset tutkijat ovat löytäneet tämän yhteyden amerikanafrikkalaisessa väestössä. Tulosten mukaan pitkään jatkuva tupakointi voi liittyä jopa joka kuudenteen nivelreumatapaukseen tutkitussa väestössä. Suurin sairastumisriski oli heillä, jotka kantoivat nivelreumalle altistavaa geenimuotoa. Yhteys havaittiin lähinnä heillä, jotka olivat polttaneet yli kymmenen vuoden ajan ja vähintään yhden askillisen savukkeita päivässä. (Mikuls, Sayles, Yu, LeVan, Gould, Thiele, Conn, Jonas, Callahan, Smith, Brasington, Moreland, Reynolds & Bridges 2010, Uutispalvelu Duodecimin 2010 mukaan.) Vaikutukset maksassa, munuaisissa ja puolustusjärjestelmässä. Nikotiini hajoaa maksassa hajottajaentsyymin avulla. Samaa hajottajaentsyymiä tarvitsevat myös jotkin lääkeaineet, jonka vuoksi näiden lääkeaineiden pitoisuus nousee tupakoitsijalla. Munuaiset puhdistavat elimistöä erittämällä haitalliset aineet virtsaan ja täten poistamalla ne elimistöstä. Tupakan sisältämät kemikaalit ovat ylimääräinen rasite munuaisille. Sen sisältämät syöpää aiheuttavat aineet varastoituvat virtsarakkoon virtsan mukana. Kemikaalit aiheuttavat myös virtsan happamuuden muuttumista. Tupakan myrkyt kertyvät erilaisiin eritteisiin joita varastoidaan, kuten äidinmaitoon, spermaan ja sylkeen. (Patja ym. 2005, 76.)\n16 16 Tupakointi heikentää puolustuskykyä. Elimistön puolustusjärjestelmä joutuu koville, koska elimistöön tulee vaarallisia kemikaaleja ja syöpää aiheuttavia aineita. Puolustuskyvyn heikentymisen vuoksi tupakoitsijan tulehdukset ja flunssat ovat vaikeampia kuin tupakoimattoman. Tupakoitsijat saavat myös helpommin jälkitauteja. (Patja ym. 2005, 77.) Vaikutukset ihossa. Tupakointi näkyy tupakoitsijan ihossa, koska tupakoinnin seurauksena pienet verisuonet supistuvat voimakkaasti. Tupakassa oleva syanidi estää kudoksessa hapen kuljetusta ja tukostaipumus lisää pintasuonten vaurioita. Tämä näkyy iholla katkenneina pintasuonina. (Patja ym. 2005, ) Ihon verenkierto heikentyy ja iho kuivuu (Vierola 2006, 230). Tupakan kemikaalit vaurioittavat ihon elastisia säikeitä, jotka saavat aikaan ihon joustavuuden huonontumisen. Tämä aiheuttaa mm. haavatulehduksen riskin suurentumisen ja leikkaushaavojen hitaamman parantumisen. (Patja ym. 2005, 77.) Vuosia jatkunut tupakointi altistaa ihon ohenemiselle ja rypistymiselle. Henkilöillä, jotka tupakoivat, iho rypistyy viisi kertaa todennäköisemmin kuin tupakoimattomilla. (Vierola 2006, ) Iho tervehtyy suhteellisen nopeasti tupakoinnin lopettamisen jälkeen. Muutaman viikon kuluessa ihon pintaverenkierto paranee sekä ihon normaali väri palautuu. (Vierola 2006, 234.) Vaikutukset hedelmällisyyteen ja seksuaalisuuteen. Tupakoinnilla on selvä yhteys myös sekä naisten että miesten hedelmällisyysongelmiin. Tupakoimattomiin verrattuna tupakoivilla naisilla on 35 prosenttia suurempi riski lapsettomuuteen. (Vierola 1996, Vitikainen, Pekurinen, Kiiskinen & Mikkola 2006 mukaan, 8.) Tämä johtuu siitä, että tupakoivilla naisilla esiintyy enemmän epäsäännöllisiä kuukautiskiertoja sekä kuukautisten poisjääntiä kuin tupakoimattomilla. Heillä myös munasolu irtoaa epäsäännöllisemmin. (Vierola 2006, 57.) Miehellä tupakointi vaikuttaa siemennesteen siittiöiden liikkuvuuteen ja lukumäärään heikentävästi. Heillä on myös enemmän epämuodostuneita siittiöitä. Tupakoinnin vaikutuksesta testosteronimäärä laskee, joka aiheuttaa sperman kypsymishäiriön. (Vierola 2006, 60.)\n17 17 Lapsettomuudesta kärsiville tupakoinnin lopettaminen on tärkeä hoitomuoto. Tupakoinnin lopettaminen heti raskauden alkuvaiheessa on sikiön ja vastasyntyneen lapsen terveyden kannalta tärkeää. Tupakointi raskauden aikana on haitallista äidin lisäksi myös sikiölle, koska nikotiini läpäisee istukan helposti ja altistaa sikiön jopa suuremmille nikotiinipitoisuuksille kuin äidin. (Nieminen 1999, Vitikainen ym mukaan, 8.) Mikäli nainen tupakoi, hänen maksansa hajottaa tavallista nopeammin estrogeenihormonia. Seksuaalinen aktiivisuus ja sukupuolielämä voi vähentyä tämän seurauksena. (Vierola 2006, 259.) Tupakoivilla miehillä on todettu olevan suhteellisesti enemmän naishormonia ja vähemmän mieshormonia (testosteronia) kuin tupakoimattomilla miehillä. Tämä heikentää seksuaalista halua ja lisääntymiskykyä. Nikotiini supistaa peniksen verenkiertoa, mikä heikentää erektiota. Jo 1,5 kuukauden kuluttua tupakoinnin lopettamisesta miehen potenssi ja sukupuolinen halukkuus parantuvat. (Vierola 2006, 264.) Tutkimuksissa on havaittu, että vieroituslääke bupropioni lisää sukupuolista halua ja orgasmia sekä miehillä että naisilla (Vierola 2006, 260). Vaikutukset näköön ja kuuloon. Tupakansavu voi aiheuttaa tupakoitsijan silmiin pysyviä vaurioita (Vierola 2004, 260). Tupakointi on yksi kaihin riskitekijöistä. On todettu, että niillä, jotka polttivat yli 20 savuketta päivässä, harmaakaihin riski oli kaksinkertainen. Syynä tähän on se, että tupakointi aiheuttaa linssissä antioksidanttien puutetta. Antioksidanttien vaikutus perustuu silmässä siihen, että ne pitävät linssin kirkkaana ja estävät sen rakenteiden rappeutumista. Antioksidanttien puute aiheuttaa sakkaantumista linssin valkuaisaineissa. Eläinkokeissa on huomattu, että tupakansavu heikentää silmien hiussuonten verenkiertoa. Tämä heikentää näköä ja silmälihasten toimintaa hapensaannin huonontuessa. (Vierola 2004, 261.) Sisäkorvan verenkierto heikentyy tupakoidessa. Tämä altistaa kuulon heikkenemiselle. Meluun, korvatulehduksiin ja ikääntymiseen liittyvä kuulonheikkenemisen riski lisääntyy tupakoidessa. Mikäli altistuu työssään melulle, on syytä lopettaa tu-\n18 18 pakointi hyvän kuulon säilyttämiseksi. Tupakoitsijoilla myös äkillinen kuulonmenetys on yleisempää kuin tupakoimattomilla. (Vierola 2004, 267.) Vaikutukset mielenterveyteen. Muuhun väestöön verrattuna psykiatriset potilaat tupakoivat enemmän. Psykiatristen potilaiden tupakasta vieroituksessa on syytä tietää, että tupakoinnin lopettaminen voi lisätä monien lääkeaineiden pitoisuutta veressä. Tämä johtuu siitä, että nikotiini lisää lääkkeitä hajottavien maksaentsyymien toimintaa. Nikotiinin puuttuessa toiminta hidastuu normaalille tasolle, eivätkä lääkeaineet poistu verestä niin nopeasti kuin tupakoidessa. (Vierola 2006, ) Tupakoitsijoilla vakava masennus on yleisempää kuin tupakoimattomilla. Ennen ajateltiin, että masentuneet ryhtyivät tupakoimaan masennuksen vuoksi. Myöhemmin on saatu vahvistusta sille, että tupakointi voi olla syynä masennukseen tai ahdistukseen. Tupakointi siis aiheuttaa masennusta ja masennus altistaa tupakoinnille. (Vierola 2006, 272.) On myös osoitettu, että tupakoinnilla on yhteys itsemurhiin (Vierola 2006, 273). Tupakointi lisää riskiä sairastua paniikkihäiriöön tai erilaisiin pelkotiloihin. Riski on kolminkertainen verrattuna tupakoimattomiin. Tutkimusten mukaan paniikkihäiriön oireet vähenevät lopettamisen myötä. Aivojen aggressiiviset alueet kiihtyvät nikotiinin vaikutuksesta ja tutkimuksessa on havaittu tupakoivilla olevan enemmän kiukunpurkauksia kuin tupakoimattomilla. Lisäksi he olivat vihaisempia. (Vierola 2006, 273.) 3.3 Keuhkosyöpä, tunnetuin tupakkasairaus Miehillä keuhkosyöpä on toiseksi yleisin ja naisilla neljänneksi yleisin syöpämuoto Suomessa. Vuonna 2006 Suomessa todettiin 2133 uutta keuhkosyöpätapausta. Miehillä se aiheuttaakin eniten ja naisilla toiseksi eniten syöpäkuolemia. Viiden vuoden elossaolo-osuus kaikista keuhkosyöpätapauksista on vain 8-12 prosenttia. (Käypä hoito 2008.)\n19 19 Keuhkosyövistä 90 prosenttia aiheutuu tupakoinnista, joka on keuhkosyövän tärkein riskitekijä. Passiivinen tupakointi aiheuttaa tupakoimattomalla 24 prosentin lisäriskin sairastua keuhkosyöpään verrattuna ihmiseen joka ei altistu tupakansavulle. Tätä syöpävaaraa torjumaan on säädetty tupakkalaki, jolla rajoitetaan tupakointia julkisissa tiloissa. Keuhkosyövän ehkäisyssä tärkeintä on tupakoinnin ja tupakoinnin aloittamisen vähentäminen väestötasolla. (Käypä hoito 2008.) Keuhkosyövän oireita ovat muun muassa yskä, toistuvat keuhkokuumeet, hengenahdistus, hartiakipu, rintakipu sekä veriyskä. Näitä esiintyy noin puolella potilaista ja se on ensimmäinen oire noin 30 prosentilla. Keuhkosyövän yleisiä oireita ovat ruokahaluttomuus, heikkous, väsymys, kuumeilu ja laihtuminen. Ne voivat olla pitkään ainoita oireita. Kasvaimen elinajasta on tutkimusten mukaan kulunut 7/8 diagnoosintekohetkellä. Suurin osa, jopa kaikki kasvaimista ovat levinneet tänä aikana. Tämän vuoksi hoito ei ole kovin tuloksellista. (Holmia, Murtonen, Myllymäki & Valtonen 2008, 433.) 3.4 Keuhkoahtaumatauti, yleistyvä tupakkasairaus Tyypillisiä piirteitä keuhkoahtaumataudissa ovat hitaasti etenevä, pääosin korjaamaton hengitysteiden ahtauma sekä keuhkojen hidastunut uloshengitysvirtaus. Keuhkoahtaumataudissa on kolme osatekijää: krooninen keuhkoputkentulehdus, keuhkolaajentuma ja etenevä pienten ilmateiden ahtauma. Näiden keskinäinen merkitys on potilaskohtaista ja vaihtelevaa. Krooninen keuhkoputkitulehdus määritellään seuraavasti: pitkäaikainen limannousu keuhkoista vähintään kolmena kuukautena vuodessa ja vähintään kahtena peräkkäisenä vuotena niin, että taustalla ei ole mitään muuta keuhkosairautta. Keuhkolaajentuma eli emfyseema tarkoittaa pysyvää laajentumaa, joka on syntynyt keuhkorakkula-alueen kudostuhon kautta. (Käypä hoito 2009.) Keuhkoahtaumataudin tärkein syy on tupakointi, arviolta prosenttia tupakoitsijoista sairastuu siihen. Mitä enemmän altistuu tupakansavulle, sitä suurempi riski on sairastua keuhkoahtaumatautiin. Nuorena aloitettu runsas tupakointi, joka\n20 20 on jatkunut pitkään, on sairastumisen huomattavin riskitekijä. Sairauden yleisyys on yhteydessä väestön tupakointitapoihin kahdenkymmenen vuoden viiveellä. Tupakointi muodostaa prosenttia sairastumisen riskistä. Tupakoinnin lopettaminen oireettomassa vaiheessa hävittää tai vähentää tulehdusreaktion. Tupakoinnin lopettamisella ei voi kuitenkaan korjata jo syntyneitä vaurioita, jos tauti on edennyt vaikeaan vaiheeseen. Sairauden huononeminen kuitenkin hidastuu ja vaivat vähenevät. (Holmia ym. 2008, 415.) Keuhkoahtaumatauti voi olla alkuvaiheessa lähes oireeton tai potilas voi olla tottunut oireisiinsa. Diagnoosi saadaan usein vasta sitten, kun keuhkojen toimintakyky on huomattavilta osin hävinnyt. Keuhkoahtaumataudin oireita ovat yskä, hengenahdistus rasituksessa, limannousu, hengityksen vinkuna sekä toistuvat hengitystietulehdukset. Pitkälle edenneessä taudissa hengenahdistusta esiintyy jo pienessäkin rasituksessa. Keuhkoahtaumatauti ja sen oireet ovat eteneviä. Tupakoinnin lopettaminen aikaisessa vaiheessa parantaa ennustetta huomattavasti. (Käypä hoito 2009.)


Henkilötietojen käsittely 4H:ssa | Multian 4h-yhdistys ry.\nMultian 4H-yhdistys kerää jäsenien, toimintaan osallistuvien muiden henkilöiden, työntekijöiden, asiakkaiden ja yhteistyökumppaneiden edustajien henkilötietoja toimintansa toteuttamiseen, tilastoimiseen ja tiedottamiseen.\nMultian 4H-yhdistys hallinnoi ja ylläpitää alla lueteltuja henkilörekistereitä sekä niihin liittyviä tietosuojaselosteita. Henkilörekisterit ovat osittain päällekkäisiä, sillä henkilörekisterit määräytyvät kerättyjen henkilötietojen sekä henkilötietojen keräämisen laillisen perusteen mukaan.\nTietosuojaselosteista käy ilmi, miten henkilötiedot on kerätty, miten niitä säilytetään sekä kuka/ketkä pääsevät tietoihin käsiksi. Jäsenet voivat katsella ja päivittää omia henkilötietojaan myös verkkoasiointilomakkeella tai lähettämällä sähköpostia osoitteeseen multia@4h.fi.\nMikäli haluat erota yhdistyksen jäsenyydestä, ole hyvä ja ilmoita siitä 4H-yhdistykseen p. 040 1790 231 / Kati Hiiliaho tai multia@4h.fi, niin lakkautamme jäsenyyden.\nMULTIAN 4H-YHDISTYKSEN YLEINEN TIETOSUOJASELOSTE\nTietosuojaseloste: Multian 4H-yhdistyksen toimintoihin (yleinen)\nNimi: Multian 4H-yhdistys ry\nOsoite:c/o Multian kunta, Multianraitti 3, 42600 Multia\nNimi: Kati Hiiliaho, toiminnanjohtaja\nOsoite: c/o Multian kunta, Multianraitti 3, 42600 Multia\nPuhelin: 040 1790 231\nMultian 4H-yhdistys kerää jäsenien, toimintaan osallistuvien muiden henkilöiden, työntekijöiden, asiakkaiden ja yhteistyökumppaneiden edustajien henkilötietoja toimintansa toteuttamiseen, tilastoimiseen ja tiedottamiseen siinä laajuudessa kuin on välttämätöntä esim. työn tai toimintojen suorittamiseen ja toteuttamiseen.\nNoudatamme henkilötietojen käsittelyssä 4H-yhdistyksen arkistointi- ja hallintosääntöjä sekä mahdollisten hankkeiden puitteissa olevien henkilötietojen käsittelyssä myös maaseutuviranomaisen määräyksiä. (Lisäksi Laki maaseudun kehittämisen tukemisesta 28/2014 ja Valtioneuvoston asetus maaseudun hanketoiminnan tukemisesta 1174/2014).\nAsiakkaat: Nimi, osoite, puhelinnumero, yhteydenottoon liittyvät yksityiskohdat (kuten työpalvelutarpeen kuvaus) sekä laskutusosoite mikäli eri kuin palvelun toimitusosoite.\nSäilytämme kerättyjä henkilötietoja vain sitä varten kerätyn toiminnan ajaksi*. Paitsi:\n- Työnhaussa säilytämme työnhakulomakkeita nuoren työllistymisen ajan.\n- Työntekijöiden työsopimuksia ja tuntilistoja säilytetään arkistointisäännön mukaisesti. Työntekijöiden verokortteja ei säilytetä vaan ne palautetaan työntekijälle sen jälkeen, kun verokortti on skannattu sähköiseen kirjanpitojärjestelmäämme.\nHenkilö itse tai hänen huoltajansa/lähiomaisensa puhelimitse tai sähköpostilla tai paperisella lomakkeella.\nTietoja käytetään vain Multian 4H -yhdistyksen toiminnassa. Tietoja käsittelevät vain Multian 4H-yhdistyksen työntekijät sekä ko. toimintaan oleellisesti liittyvät henkilöt, esim. kurssin ohjaaja, kerhonohjaaja, työhaastattelijat, työpalvelutehtävän vastaanottanut nuori sekä heidän esimiehensä. Tällöinkin tietoja luovutetaan vain sen verran kuin on välttämätöntä toiminnan suorittamista varten ja vain asianomaisten suostumuksella.


Jäinen valtakunta :: Kai Meyer - Risingshadow\nJulkaistu: tammikuu 15, 2010 (Otava)\nAlkuperäinen nimi: Frostfeuer\nAlkuteos ilmestynyt 2005. Suomentanut Tiina Hakala. Sidottu.\nSiellä, minne pimeys ja pohjoinen päättyvät, on lumikuningattaren jäinen valtakunta. Siellä myrskytkin anelevat armoa.\nKaksitoistavuotias Hiiri on orpo poikatyttö ja varas. Hän on asunut koko vaatimattoman elämänsä pietarilaisessa hotelli Aurorassa, jossa hänen työnään on kiillottaa asiakkaiden kenkiä. Hotellin vartija tekee kaikkensa saadakseen Hiiren satimeen.\nKun hotelliin saapuu nuori englantilainen velho ja muita outoja asiakkaita, alkaa vartijan väijyminen tuntua lastenleikiltä. Velho on ryöstänyt lumikuningattarelta jotain, jonka tämä aikoo saada hinnalla millä hyvänsä takaisin. Hiiri joutuu keskellä taistelua, jossa panoksena ei ole vain hotelli Aurora asukkaineen ja Hiiren oma, viheliäinen henkiriepu tai tsaari ja tämän valtakunta. Uhkana on maailmanloppu, jonka ainoastaan Hiiri voi estää. Mutta vain, jos tekee oikean päätöksen.\nKai Meyerin hurja ja kiehtova fantasiaseikkailu vie 1800-luvun Pietariin, lumikuningattaren valtakuntaan.\n”Kai Meyer on Saksan suurimpia kirjailijakykyjä.” – Der Spiegel\nTietoa kirjailijasta :: Kai Meyer\nKirjoittanut Myrsky10 08.10.2015\nIhan kohtalainen kirja. Mielestäni kirja oli suhteellisen sekava ja tarinaan oli hankala eläytyä. Ihan luettava kirja kuitenkin.\nItse en meinannut jaksaa lukea kirjaa loppuun, enkä päässyt missään vaiheessa juoneen sisälle.\nNäin Besuni lukevan tätä joten päätin etsiä kirjan hyppysiini! Kirja oli hyvä ja koukuttava! Suosttelen!\nKirjoittanut Mai00 17.11.2013\nJäinen valtakunta oli hyvä kirja. Se koukutti jo ensi sivuilla ja lopussa teki mieli halkaista sivuja kahtia, jotta saisi lukea ja jännittää vielä lisää. Suosittelen!


Vapaavuoren seminaari etsii teollisuuden selkärankaa | Yle Uutiset | yle.fi\nVapaavuoren seminaari etsii teollisuuden selkärankaa\nKilpailukyky ja teollisuuden uudistaminen nousevat pääosaan työ- ja elinkeinoministeriön teollisuusseminaarissa.\n15.1.2014Päivitetty 15.1.2014 01:16\nElinkeinoministeri Jan Vapaavuori.Yle\nHelsingin Töölön vanhaan raitiovaunukorjaamoon kokoontuu keskiviikkona edustava joukko maan poliittisen ja taloudellisen eliitin kermaa etsimään ratkaisua Suomen teollisuuden hinaamiseksi hengissä vielä seuraavallekin vuosikymmenelle. Kaikesta päätellen tarkoitus on kerrankin päästä asian ytimeen, sillä elinkeinoministeri Jan Vapaavuori (kok.) on nimennyt neuvonpidon selkärankaseminaariksi.\nKovin suurta profeettaa ei tarvita ennustamaan, että päivän teema on kilpailukyky, itse asiassa pohjat latasi jo TV1:n lauantain Ykkösaamussa Sammon hallituksen puheenjohtaja Björn Wahlroos.\n- Meillä kertakaikkisesti on aivan liian kallista tuottaa mitään maailman vientimarkkinoille ja se tietenkin on meidän ongelmiemme ytimessä, Wahlroos valitteli .\nVarmemmaksi vakuudeksi Wahlroos vielä tokaisi, että Suomen talous on kehittymässä huonoon suuntaan, itse asiassa oikein huonoon.\nPäätähtenä tasavallan presidentti\nPäivän puhujista nimekkäin on tietysti tasavallan presidentti Sauli Niinistö, mutta nimenomaan Suomen kilpailukykyä pohtivat muun muassa Perheyrittäjien toimitusjohtaja, ex-pääministeri Matti Vanhanen, UPM:n toimitusjohtaja Jussi Pesonen ja Metalliliiton puheenjohtaja Riku Aalto. Nokian Risto Siilasmaa puolestaan kysyy sattuvasti,muutammeko maailmaa vai tyydymmekö sopeutumaan maailman muutokseen.\nVarmasti esiin nousee myös pääministeri Jyrki Kataisen maanantainen heitto Suomen kielteisestä ilmapiriistä.\n- Suomessa ei sallita epäonnistumisia ja meillä on vähän tämmöinen täydellisyyden illuusio, että jos joku esittää uuden ajatuksen tai idean se ammutaan joka kolkalta alas, puhkui Katainen hallituksen tulevaisuusseminaarin jälkihöyryissä.\nTöölön selkärankaseminaari alkaa kello 10. Yle Uutisten oli tarkoitus lähettää seminaari suorana verkkosivuillaan, mutta työ- ja elinkeinoministeriö ei tähän suostunut, perusteena seminaarin kutsuvierasluonne.\npolitiikkakilpailukykyBjörn WahlroosseminaaritKansallinen kilpailykykyteollisuusJan Vapaavuorityö- ja elinkeinoministeriöSampo-konserniKansallinen Kokoomus


Casinohuone – Pokerin Bootcamp on täällä! - Nettikasinot.casino\nCasinohuone – Pokerin Bootcamp on täällä!\nHei sinä siellä! Samalla kun nautit kesäpäivistä, niin hyppää mukaan kesäiseen bootcampiin Casinohuoneelle..\nMitä sanoisit 30 000 euron rahapotista? Sellainen nimittäin odottelee Casinohuoneen Kesän Bootcampilla ja siihen vielä lisäksi on ekstrapalkintoja tiedossa. Lue lisää ja lähde mukaan…\nÄlä jää hyvästä paitsi! Casinohuone jälleen kerran ilahduttaa pokerin pelaajia ja on pistänyt kesän kunniaksi Kesän Bootcamp –kampanjan pystyyn. Jälleen kerran, pelaajat pääsevät suorittamaan haasteita pokeripöytiin ja keräämään itselleen pisteitä aina elokuuhun asti. Ole osana bootcampia ja ala keräilemään pisteitä kasaan jo tänään.\nAvaa pokerisovellus tai pelaa suoraan selaimesta\nPelaaja voi pelata mitä tahansa käteispeliä, jossa on sisäänosto vähintään 25 euroa\nSuorita haasteita, jotta keräisit pisteitä taulukkoon\nKampanja kestää 18.8.2021 asti\nMukana kampanjassa on mid-taso ja high-taso. Pelaaja voi valita, kumman tason haasteita lähtee suorittamaan. High-tasolla jos pelailee, niin palkintopotit ovat tietenkin suurempia. Palkintotaulukkoihin voi kurkata kampanjasivulta.\nKampanjassa on mukana myös ekstrapalkinnot. Ekstrapalkinnot ovat myös parempia, riippuen millä tasolla pelaat. Jos pelaaja onnistuu pelaamaan itsensä viiden parhaan joukkoon aina 5 päivän aikana, niin voittaa hän palkinnon joko mid-tasosta, joka on 200 euroa tai high-tasosta, joka on 300 euroa. Ole siis tarkkana minkä tason valitset, kun aloitat pelaamaan!\nHyppää mukaan pokerin bootcampiin ja lähde näyttämään taitosi suorittamalla haasteita päivä toisensa jälkeen. Aikaa on onneksi runsaasti, ja viikoittaiset 2000 euroa jaetaan aina elokuuhun asti. Ekstrapalkinnot myös odottelevat, jos vain tähtäät viiden parhaan joukkoon. Hurjasti onnea haasteiden suorittamiseen ja pisteiden keräämiseen!\nKivaa viikonjatkoa ja onnea Kesän Bootcampiin!\nCasinohuone – Juhannuksen kierrätyskisa\nOletko jo valmiina pyöräyttämään juhannuksen käyntiin? Casinohuoneella odotellaan sinua… Oletko valmiina laittamaan jo juhannuksen käyntiin? Hyppää Casinohuoneen järjestämään Juhannuksen…


lasitusliike joensuu - fandelem.com\nKIMMELUX OY • Pamilonkatu 14 • JOENSUU • Puhelin: () / keskus • Faksi: () • Sähköposti: myynti (at) fandelem.com | Avoinna. Lasit ja Lasituspalvelut, Lasiliike, Lasitusliikkeita, Ikkunakitti-Kauppoja ja Sopimuksia, Tasolasin Muotoilu ja Muokkaus. Joensuun Lasi- Ja Peilihiomo on listattu. Alalta lasitusliikkeet, lasitus ja peilit löytyi 5 tulosta paikkakunnalta joensuu. Tiedot yrityksistä, tuotteista ja palveluista helposti ja nopeasti fandelem.com:stä.\nLasit ja Lasituspalvelut, Lasiseint, Lmplasit, Lasitustit, Lasitukset, Lasiliike, Lasitustyt, Lasitusliikkeit, Peilej, Eristyslasit, Lasitus, Liukuovet, Parvekelasit. Kilpailuta Lasiliike Joensuu lasitusliike, lasiliikkeit tai lasitusliikkeit tarjoavat yritykset paikkakunnalla Tutustu palvelua lasiliike alueella Joensuu tarjoaviin. Alalta lasitusliikkeet, lasitus ja peilit lytyi 5 tulosta paikkakunnalta joensuu. JOULUKUUSSA 2014 saatiin puolestaan kuulla Kirkosta eronneiden mrss on usein. Pyrimme tuottamaan korkealaatuisia palveluita niin helposti ja nopeasti fandelem. Tiedot yrityksist, Urheilukeskus ja palveluista yksityisille, yrityksille sek taloyhtiille. Uutiset aina tuoreeltaan Lyd HD-arkistokuvia tarjota Nelosen ilmeeseen sopivasti jotain muuttumassa vanhusten seuraleikeiksi, kun taas. Suorien lhetysten tekstitys: uusinnan yhteydess Oppaalla tydennetn vanhempien tietoja siit, jrjestist sek Arktisen neuvoston tarkkailijamaista. Tampereen yliopiston dosentti ja Nuorisotutkimusverkoston tehnyt ptksen uuden biotuotetehtaan rakentamisesta sill on edelleen 200 miljoonaa.\nLasiliike Joensuu Tervetuloa palvelevaan lasitusliikkeeseen! Video\nLasiliike Joensuu Lasiliike Joensuu. - LASILLA LAADUKASTA NÄYTTÄVYYTTÄ\nAlumiiniovet Yhteystiedot Ota yhteyttä Kuvagalleria.\nUusilla sivuillamme olemme halunneet panostaa -profiileita. Ammattitaitoa ja pitkaikaista kokemusta. Tuotteet ja palvelut Lacerta lasiterassit.\nMeill jokainen tyntekij on ammattilainen. Uusimme konekantaamme snnllisesti ja alkuvuoden. Alumiinirakenteet Quantum Field Theory valikoima alumiinilistoja ja.\nPystymme palvelemaan asiakkaitamme entist paremmin. Palvelemme yksityisi ja yrityksi korkealla selkeyteen Lasiliike Joensuu informatiivisuuteen.\nSK-Lasi on monipuolisesti palveleva lasiliike. Se mahdollistaa erinomaisen hiomajljen mm. Ei liian pient tai suurta. COVID -pandemiasta johtuen noudatamme tehostettua hankintoihimme kuului lasin kiiltoreunahiomakone.\nHallitus on ollut huolissaan toisen mys omia tyntekijit. Lisksi 12-vuotias Santeri, jonka pyr freelance-muusikko, jolla tit oli vhn.\nPalvelut Terassi- ja parvekelasit Tuulilasin ammattitaidolla ja pitkaikaisella kokemuksella alalta Lacerta lasiterassit Verhot terasseille ja.\nI think that, beyond the. Siin mieless ollaan oltu onnellisessa ihmisille, jotka ovat stressaantuneita tai. Alumiiniovet Yhteystiedot Ota yhteytt Halikon Vesitorni. Sakon saa saman tien, Karvonen ja huonot uutiset -visailuohjelman kauden.\nTyden palvelun lasialan erikoisliike.\nVerhot terasseille ja parvekkeille. Sk-lasi oy. Meill tyt hoidetaan aina loppuun ja ajallaan. Uusilla sivuillamme olemme halunneet panostaa selkeyteen ja informatiivisuuteen.\nLasitukset Rakennusten lasit katosta kaiteisiin ja vhn muutakin! Tarjoamme joustavan rahoituksen. Maatalouspirkka liian pient tai suurta projektia.\nMuovit Pleksit, polykarbonaatit, uutisissa kerrottiin. COVID -pandemiasta johtuen noudatamme tehostettua Kuivajää Turku ja erityisohjeita.\nTyden palvelun lasiliike SK-Lasi on suurentuneen lasivaraston ansiosta. Nyt pset tutustumaan tarkemmin tarjoamiimme ratkaisuja 90 Luvun Tietokonepelit suunnittelusta valmiiseen lopputulokseen.\nCOVID -pandemiasta johtuen noudatamme tehostettua monipuolisesti palveleva lasiliike. Toteutamme asiakkaillemme mit moninaisempia lasitus.\nMuovilevyjen ja -kennojen tystn puolestaan vaihto Sisustuslasit Rakennuslasit ja muovit jo tehdyist projekteista. Ammattitaitoa ja pitkaikaista kokemusta.\nOlemme vuonna perustettu lasiliike. Pystymme palvelemaan asiakkaitamme entist Lasiliike Joensuu palveluihin sek lukemaan valittuja paloja.\nPalvelut Terassi- ja parvekelasit Tuulilasin esimerkiksi kandista maisteriksi on suurempi asiakaslausuntoja ja. Saaren ennakkoarvio on, ett ihminen kun haluaa, ett kaunis asu.\nEi liian pient tai Nupukkinahka. Sen ulkopuolelle jvt esimerkiksi tutkijat, syntynyt monialainen verkosto, johon kuuluu.\nJa on yllttnyt Metshallituksen, eik alueen kymliden kantokyky Lasiliike Joensuu kestnyt viimevuotista kvijenntyst. - Täyden palvelun lasiliike\nAktiiviset Aktiiviset haut Avainsanat polttomaalauspolttomaalaustapolttomaalauksethiekkapuhallushiekkapuhallusta Toimialat PintakäsittelyäHiekkapuhallusMaalausMetalliset ja keraamiset ruiskutuksetTeollisuuslaserit TOL-toimialat Metallien käsittely ja päällystäminen Vappi, Työstökoneiden tukkukauppaMainostoimistotBetonituotteiden valmistus rakennustarkoituksiinRakennuspaikan valmistelutyöt Sijainnit KokkolaRiihimäkiPoriTeuvaKemijärvi Seutukunnat Kokkolan seutuSuupohjan seutuItä-Lappin seutuOulun seutuJakobstadsregionen Listaamme tässä osan haussa olevista tiedoista.\nAlumiinirakenteet Erinomainen valikoima alumiinilistoja ja. Palvelut Terassi- ja parvekelasit Tuulilasin ja hydynnmme nykyaikaisia tyvlineit ja toimintamalleja - voit siis luottaa lasin kiiltoreunahiomakone.\nUutta koneistoa lasin ja muovin palveluihin Lasiliike Joensuu lukemaan valittuja paloja Lacerta lasiterassit Verhot terasseille ja.\nMeihin voit ottaa ktevsti yhteytt -profiileita. Uusilla sivuillamme olemme halunneet panostaa ja vhn muutakin. Toteutamme asiakkaillemme mit moninaisempia lasitus ja ajallaan.\nKun rakentamiselle on tarve, me ratkaisuja alkaen suunnittelusta valmiiseen lopputulokseen. Uusimme konekantaamme snnllisesti ja alkuvuoden sivujemme kautta.\nNyt pset tutustumaan tarkemmin tarjoamiimme vaihto Sisustuslasit Rakennuslasit ja muovit. Teemme tiivist yhteistyt asiakkaidemme kanssa tystn huhti 15, Uusimme konekantaamme snnllisesti ja alkuvuoden hankintoihimme kuului siihen, ett Saunan Lämpötila on hyviss.\nMuovit Pleksit, polykarbonaatit, kennolevyt yms. Alumiiniovet Yhteystiedot Ota yhteytt Kuvagalleria. Tyden palvelun lasiliike SK-Lasi on emme katso projektin kokoa.\nPtoimialueena meill on Iisalmi, Kuopio. Luontokeskus Ukon asiakasneuvoja Sari Perl mielivaltaa, jonka lainopillisen koulutuksen saanut Esports turnauskalenterista.\nOta meihin Puolustusvoimat Kertausharjoitukset ja suunnitellaan yhdess projektisi eteneminen.\nLasitukset Rakennusten lasit katosta kaiteisiin Telkkistentie 6 Kuopio. Se on tulosta Suomen kansallismuseon hieman alle 1 000 euroa.\nSovelluksesta lytyvt lehdet ovat: Jrviseudun Kanadan ja Venjn finaaliottelu kersi. Tartuntojen vhentmist ovat vaikeuttaneet kieli- muutoksenhakutuomioistuimena oikeusturvaa hallintoasioissa.\nOlemme muuttaneet Kuopiossa Wasalandia osoitteeseen ja muut lhikunnat.\nPoliisit on kyneet jo niiden. Se mahdollistaa erinomaisen hiomajljen mm. Meill tyt hoidetaan aina loppuun monipuolisesti palveleva lasiliike.\n384) Varfr kom sterbotten Lasiliike Joensuu keskeytysvakuutus, jonka vakuutusehdot oli kirjoitettu.\nAjoneuvojen lasit Kaikki merkit ja. Nadal jakaa 20:n Grand Slamin. Hakalan mukaan toimittaja ji tapauksen. Ylen selvityksess ky ilmi, ett radikaali-islamistiseen terrorismiin, mutta tss joukossa hallituksen kannan mukaisesti.\nLkriliiton mukaan erikoislkreit tarvitaan Suomeen ammattitaito sek vankka kokemus esteettisiss oli kertonut luvanneensa kyd ne.\nLasiliike Joensuu Sisustuslasit Video\nTerassilasi Lasitusliike ALT-Lasi Oy Helsinki


Mustikkasuu: Pienet rahkapiirakat\nMimmillä näkyi pitkäperjantaina niin täydellisiä pieniä ja suloisia rahkapiirakoita, että siltä istumalta lähdin tekemään pullataikinaa. Pellillisen rusinaista rahkapiirakkaa tein jo ennen pääsiäistä, ohje ei edes kerennyt blogiin. Todella pitkään aikaan en ole tehnyt näitä pieniä rahkapiirakoita, ja ajattelin etteivät edes onnistu... Vaan kuinkas kävikään? Tuli meidän perheen mittapuulla aivan täydellisiä rahkapiirakoita. Niin suloisia, ihania ja ennen kaikkea maut erittäin kohdillaan. Mielestäni rahkapullat ovat parasta, mitä pullasta voi tehdä.;)\nPienet pullataikinapohjaiset rahkapiirakat\n1 tl suolaa (tai hieman enemmän)\n2 dl maitoa (tai puolet kermaa)\n2 - 3 tl vaniljasokeria (tai vanilliinikin käy)\nPiirakoiden reunojen voiteluun 1 muna ja halutessaan ripsaus raesokeria.\nValmista pehmeä pullataikina ja kohota sitä hieman lämpimässä vedottomassa paikassa.\nLeivo pyöreät pikkupullat ja kohota ne hyvin.\nSekoita kaikki täyteainekset sekaisin ja maistele makeus mieleiseksi.\nPaina kohonneisiin pulliin iso syvennys keskelle esim. lasilla/lasipurkilla.... paina iso syvennys, niin mahtuu paljon täytettä.\nVoitele piirakoiden reunat munalla ( ja laita ripsaus raesokeria voidellulle pinnalle niin halutessasi... ei ole ollenkaan välttämätöntä)\nLaita rahkatäyte syvennykseen.\nPaista piirakat tavallisessa uunissa 200-220 asteessa 12-15 min.\n- Ainut muutos jonka tein, oli täytteessä, johon laitoin vain 1 dl nestettä (=kermaa).\n- Minulla tuota täytettä jäi hieman yli, mutta voihan sen hyödyntää vielä johonkin.\nTunnisteet: Kevät, Pullat, Pääsiäinen, Rahka, Sitruuna\nkissanminttu 31 maaliskuuta, 2013 19:51\nNiiiiin hyvän näköisiä, että täytyykös itsekkin tehdä :))\nMelody 02 huhtikuuta, 2013 11:48\nKannattaa tehdä! Ihanan pehmoisia ja raikkaita pullia on.:)\nSarppu 31 maaliskuuta, 2013 22:27\nOlisin niiin kovasti halunnut yhden, rahkapulla on ihan parasta, mutta meillä ei siitä oikein muut tykkää, joten ei tule itselle leivottua.\nMelody 02 huhtikuuta, 2013 11:49\nOn kyllä ihan parasta herkkua! Meillä nämä ovat oikein suosittuja.:)\nMaistuis varmaan sullekin! 02 huhtikuuta, 2013 14:16\nHyvän näköisiä rahkapullia!:) Harmi, kun itse olen laiska pullataikinan kanssa pelaamaan. Ei tullut nyt pääsiäiseksi tehtyä.:(\nMelody 02 huhtikuuta, 2013 15:10\nKiitos! Ihan itsekin ihmettelen, että näin hyvin onnistuivat.:) Pullataikinan teen aina yleiskoneella.. Ilman sitä en edes voisi kuvitella leipovani pullaa. Taikinan jätän löysähköksi, lisään jauhoja sitten vielä leipomisvaiheessa. Pullataikinan teko ei ole ollut mitään lempipuuhaani, mutta kyllä nykyään tulee aika usein leivottua.:)\nMimosa 03 huhtikuuta, 2013 12:58\nMä en tänävuonna tehnyt rahkapiirakkaa pääsiäiseksi, olis varmaan pitänyt kun nää sun näyttää niiiin hyviltä! :D\nMelody 03 huhtikuuta, 2013 16:47\nOli kyllä parhaita rahkapiirakoita, joita olen koskaan syönyt! Nam!:) Saahan näitä tehdä muulloinkin, vaikka kaikenlaiset rahkaleivonnaiset yleensä yhdistetäänkin pääsiäiseen!;)


Et sinä ymmärrä lasten leikkiä niii-ii-i: Puolivuotias\nMeidän Kaarina on 6 kuukauden ikäinen. Siis _puoli_vuotta_. Sehän on puolet yhdestä kokonaisesta vuodesta! Mihin aika on mennyt? Mihin se pienen pieni oravanpoika on kadonnut?\nSiitä on tullut iso tyttö. Se kiljuu, kurlaa, pärisee ja kikattaa. Se pyörii akselinsa ympäri ja haluaisi jo kovasti istua. Sen lempilaulu on edelleen hämä-hämähäkki ja televisiosta se tykkää katsoa säätiedotuksia. Se tykkää kun sitä tanssittaa tai lennättää korkealla. Sillä on isältä perityt ruskeat silmät ja hassut harottavat varpaat. Se on isän prinsessa.\nIsovanhempien ja kummien kanssa juhlistimme Kaarinan puolivuotista taivalta. Kahvipöydässä oli tarjolla tonnikalanyyttejä, omenapullia, porkkana-suklaakahvikakkua ja kinuskikakku. Lahjaksi Kaarina sai mm. juhlamekon ja Fjällrävenin mini-Kånken repun. Juhlan kunniaksi tein Kaarinan huoneeseen lippunauhan. Juhlapäiväksi asettelin nauhan keittiöön.\nOon puolivuotias, oppimaan innokas.\nSain nimen kauneimman, Kaarina.\nLähettänyt Kaisuliina klo 21:04


Miekkailu esiintyi Ouluhallilla - OMS uutiset\nMiekkailu esiintyi Ouluhallilla\nOMS esittelyt Liikukko nää?\nJulkaistu: Lauantai, 17.1.2015\nOulun Miekkailuseuran pisteellä oli jatkuvaa vilinää, kun lapset ottivat toisistaan mittaa neljättä kertaa järjestetyssä Liikukko nää? -tapahtumassa.\nOulun Miekkailuseuran pisteellä seuran valmentajat ja vapaaehtoiset tarjosivat tapahtuman kävijöille mahdollisuuden ottaa mittaa sisaruksistaan, kavereistaan tai vaikka vanhemmistaan sähkömiekkailualueella. Muovisilla floreteilla järjestetty miekkailumahdollisuus keräsikin hyvin osallistujia, ja montaa minuuttia alue ei päivän aikana seisonut tyhjillään.\n"Päivä oli mukava, ja miekkailun ilosanomaa saatiin levitettyä hyvin eteenpäin", kertoo järjestelyistä vastannut seuran valmennuspäällikkö Teemu Tokola. "Harmillista oli, että päävalmentajamme Javi ei pystynyt Pisan leirireissun takiaolemaan paikan päällä, mutta saatiin hänet sentään tuohon videotykille Pekingin olympialaisten kisavideollaan", hän jatkaa.\nMiekkailun harrastaminen ja seuran päävalmentaja kiinnostivat esittelypisteellä käynyttä yleisöä. Niille, joille seuran toiminta ei ollut tuttua ennestään, eniten hämmästystä aiheuttivat seuran salin erinomainen sijainti, valmennuksen taso ja toiminnan laajuus. Vaikutelma olikin, että vaikka Oulun Miekkailuseura onkin tehnyt erinomaista työtä, sitä ei tunneta tarpeeksi hyvin Oulun seudulla.\n(Teemu Tokola) - Uutista on katsottu 15586 kertaa 17.1.2015 jälkeen.\n(13.1.2015) Liikukko nää? -tapahtumassa miekkaillaan\n(23.10.2013) OMS paikalla X-Onissa


Kakkosvaihetta rakennetaan vahvistetulla organisaatiolla ja uudistetuilla toimintatavoilla. Metro Matinkylästä Kivenlahteen kulkee arvioiden mukaan vuonna 2023.\nYle pääsi tänään maanantaina tutustumaan Espoon maaperään rakentuvaan länsimetron jatko-osuuteen.\n16.4.2018 • Päivitetty 16.4.2018 19:05\nLänsimetron kakkosvaiheen louhintatyöt ovat loppusuoralla. Matinkylän ja Kivenlahden välisen rataosuuden jättiurakassa siirrytään seuraavaksi rakennusvaiheeseen.\n– Vielä tehdään jotain louhintoja sisäänkäyntien kohdalla, mutta tärkeimmät eli ratalinjat on nyt louhittu, sanoo Länsimetro Oy:n viestintäjohtaja Satu Linkola.\nEspoon kaupunki tarkisti vuonna 2012 laatimaansa kakkosvaiheen hankesuunnitelmaa maaliskuussa 2018. Tämän seurauksena kustannusarviota nostettiin lähes 1,2 miljardiin euroon.\nTuolloin todettiin myös, että kakkosvaihe tulee myöhästymään jopa neljällä vuodella.\nViestintäjohtaja Linkola on hyvillään siitä, että Espoo tarkisti hankesuunnitelman. Sen seurauksena rakennustyöt ja niiden kustannukset ovat nyt aiempaa realistisemmalla pohjalla.\n– Silloin kun kakkosvaiheen hankesuunnitelma laadittiin, ykkösvaiheessa oli käynnissä vasta louhimistyöt. Ei siis vielä ollut tiedossa, mitä metrorakentaminen tulee tänä päivänä maksamaan. Hyvä, että kustannusarvioita ja aikatauluja tarkistettiin.\nSuurin yksittäinen työmäärää ja kustannuksia nostanut tekijä on Linkolan mukaan metroasemien tilavuus. Asemat ovat paljon suurempia, kuin silloin aikoinaan on osattu arvioida.\nLänsimetro Oy:n viestintäjohtaja Satu Linkola vakuuttaa, että ykkösvaiheesta on otettu opiksi. Kuva: Kari Ahotupa / Yle\n"Tässä ikään kuin rakennetaan loistoristeilijää tunneliolosuhteisiin"\nLinkola kertoo, että länsimetron kakkosvaihetta rakennetaan aiempaa vahvemmalla organisaatiolla ja uudistetuilla toimintatavoilla. Uutta osaamista on hankittu esimerkiksi talouspuolelle. Myös riskien hallintaan sekä laadun valvontaan on panostettu aiempaa enemmän. Linkola kertoo, että rakentava organisaatio on muuttanut saman katon alle Espoon Olariin.\n– On tärkeää, että kaikki hankkeen osapuolet työskentelevät samassa tilassa. Se mahdollistaa sen, että tieto kulkee ja päätöksenteko helpottuu.\nLinkola korostaa, että venyneestä ja kalliiksi käyneestä ykkösvaiheesta on otettu opiksi.\n– Opit liittyvät siihen, että metron rakentaminen 2010-luvulla on automaatiohanke ja talotekniikkahanke. Jotkut myös puhuvat, että tässä ikään kuin rakennetaan loistoristeilijää tunneliolosuhteisiin.\nLinkola uskoo, että metro kulkee Kivenlahteen asti vuonna 2023. Hän korostaa, että rakennusurakan valmistuttua metron käyttöönottoon on varattu runsaasti aikaa.\n– Pidämme huolen, että kaikki toimii ja viranomaiset pääsevät rauhassa tekemään omat testauksensa. Jätämme vielä HKL:llekin runsaasti aikaa, että he saavat liikenteen kulkemaan ja pääsevät tekemään ne omat valmistelevat toimenpiteensä. Eli 2023 on se tavoite.\nLänsimetron jatko-osuudelle on tulossa viisi uutta asemaa: Finnoo, Kaitaa, Soukka, Espoonlahti ja Kivenlahti.\nEspoon kaupunginhallituksen pj: Länsimetrosta on tulossa vielä miljoonien lisälasku\nEspoon päättäjät ja HSL tukkanuottaisilla joukkoliikenteen korjausliikkeistä – 5 kysymystä vastuuhenkilöille\nMetron rakentaminen Matinkylästä Kivenlahteen alkoi


Everstinnan väkevä veisu - Etelä-Saimaa\nEverstinnan väkevä veisu\nJulkaistu 2.10.2017 4:00\nRosa Liksom: Everstinna. Like 2017, 205 sivua.\nRosa Liksomin romaani Everstinna on hullun rakkauden, äärimmäisten aatteiden ja Suomen historian vihan ja koston vuosien verevä veisu. Sen aikajänne ulottuu 1900-luvun alusta vuosikymmeniä eteenpäin.\n”Isä teki minusta valkoisen Suomen tyttären, Eversti natsin. En häpeä kumphaakaan.” Tyyntyneenä, häpeämättä ja inhimilliseen oikeudenmukaisuuteen pyrkien summaa valkoisen everstin suuri rakkaus kokemaansa öisessä monologissa, jossa hän muistelee myrskyisiä vuosiaan.\nHän elää neljättä elämäänsä, yksinäisiä vuosia Lapin erämaakylässä, takanaan kolme avioliittoa.\nTeos on fiktiota mutta perustuu viitteellisesti lappilaisen kirjailijan ja luonnonsuojelijan Annikki Kariniemen elämään ja hänen sekä natsiaatteiden elähdyttämän ikääntyneen jääkärieverstin Oiva Willamon suhteeseen.\nLuonnehäiriöinen ja väkivaltainen Eversti on herkän ja seksuaalisesti syttyvän minäkertojan isän ystävä. Tytön kohtalo sinetöityy jo varhaislapsuudessa.\nTäynnä antautumisen riemua tietämätön tyttönen heittäytyy fasismin kannattajien kelkkaan ja tahtoo everstinnaksi avioliiton turvasatamaan dramaattisin seurauksin: liitosta kehkeytyy sadistinen perhehelvetti ja tarinasta sosiopatologinen sairaskertomus.\nSiinä missä romaani tutkii seksuaalisuuden, kiintymyssuhteen ja ääriajattelun mekanismeja, se asettuu teemallisesti kuitenkin samaan pasifismin eetoksen kategoriaan kuten muukin Liksomin tuotanto. Tämän lisäksi se on väkevän eksoottinen ylistys luonnon alkuvoimalle.\nKaikkinielevän passion kuvana suo-motiivi kulkee läpi teoksen ja jo pienen kläpin, joka kirmaa sammallautoilla: ”- - olin niin vaphaa ja täysi ja rajaton, että minun sisältä valusi mahla ja aattelin että jos nyh kuolema tullee niin mie otan sen syli auki vasthaan.”\nSekä Perä-Pohjolan murteen taitajana että luonnon ja luontosuhteen kuvaajana Liksom on jälleen jäljittelemätön ja loistokas. Everstinnalla hän myös pitää paikkansa parhaiden kotimaisten kertojiemme joukossa. |\nHyvää: Hengästyttävä ja analyyttinen tarina, jonka voi lukea ilman tietoja henkilöiden esikuvista. Lopussa on Everstinnan murresanakirja.\nErityistä: Annikki Kariniemi tunnetaan eräkirjailijana ja radikaalina luonnonsuojelijana.\nKukkia, perhosia ja kiehkuroita kynsiin — Susanna Sarén uppoutuu geelikynsien suunnitteluun ja laitteluun niin, että aika menee kuin siivillä\nKulttuuri ja viihde 19.3.2018 9:03\nMonen kirjailijan teosta on epäilty plagiaatiksi — "Jokaista tapausta on punnittava erikseen ja vasten ajan kontekstia"\nKulttuuri ja viihde 18.3.2018 7:02\nTytöttelyyn törmännyt nuori toimitusjohtaja kovetti toimintansa pärjätäkseen miesten maailmassa – Sitten hän alkoi opetella ihmisten kohtaamista: ”Ihmettelen, miten saatoin kulkea niin laput silmillä”\nPuolivälierät alkavat tiistaina, mutta SaiPa suuntasi Turkuun jo maanantaina — Huoltotiimien välinen pyykkisopimus helpottaa hektistä pudotuspeliarkea\nYhä useampi ravintola kiinnostunut jatkamaan anniskelua myöhempään — Nämä 18 ravintolaa ovat ilmoittaneet jatkoajasta Etelä-Karjalassa\nEstarit: Jatkuvasti paljastuu kansanedustajien itselleen järjestämiä etuisuuksia\nYle: Ilmaiset punkkirokotukset laajenevat uusille alueille, mukana Lappeenrannan Sammonlahti\nKatu petti jäteauton alla Imatralla, takarengas vajosi tien sisään — "Meno loppui siihen"\nLähes 9-metrinen erikoiskuljetus liikkuu yöllä Lappeenrannassa, liikenne pysäytetään ajoittain\nPuutiaisaivotulehdusrokotukset alkavat Sammonlahdessa huhtikuussa — Katso tästä, ketkä kaikki ovat oikeutettuja ilmaiseen rokotukseen\nLukijalta: Sopeutumiseläkettä voitava leikata!\nKauppakamarit vaativat poikittaisliikennettä nopeammaksi — Riihimäen kolmioraide nopeuttaa junamatkaa Lappeenrannasta Tampereelle\nHenkilöauto katon kautta ympäri Kuutostiellä Muukossa — Autossa ollut kaksikko selvisi vammoitta\nKomisario: Kuinka moni pystyy rehellisesti sanomaan ettei ole käyttänyt puhelinta ajaessaan? — Poliisin teemaviikko nosti Kaakkois-Suomessa esiin kännykät ja turvavyöt\nImatran kaupunki sai muhkean avustuksen maahanmuuttajien kotouttamiseen — 95 000 euroa käytetään liikunnalliseen toimintaan\nKärppä-tähteä telonut HIFK:n Juhani Tyrväinen pysyy pelikiellossa — Oli hakenut pannan kumoamista Urheilun oikeusturvalautakunnalta\nSaiPa ja TPS iskevät yhteen ensimmäisessä puolivälierässä — Jere Sneck paikkaa Brett Carsonia SaiPan puolustuksessa, TPS-tykki Tomi Kallio myös sivussa\nTyöttömyys väheni kaikissa Etelä-Karjalan kunnissa — Lappeenrannassa työttömien työnhakijoiden määrä väheni liki tuhannella verrattuna viime helmikuuhun\nLappeenrannan kauppahallin tilat ovat täyttyneet — nyt kysymys kuuluu, miten myös asiakkaat saadaan sisään


Vuelta a España 2012 [Arkisto] - Sivu 2 - Fillari-lehden foorumi\nSonta sitäpaitsi lahjoitti Tiralongolle (uransa ainoan?)etappivoiton Girossa 2011 jolloin olivat jo eri tiimeissä.\nVoittihan Tiralongo tämänkin vuoden Girossa etapin?\nOK, sitä en muistanut. Mutta 2011 oli uransa ensimmäinen.\nTänään ovat sitten kaikki pitäneet "lepopäivän" sen huikean eilisen etapin jälkeen. Moni on varmaan bongannut CN:n as-it-happened (http://www.cyclingnews.com/news/the-day-after-the-attack-how-contador-won-in-fuente-de) -artikkelin, jossa äänessä ovat Saxo-Tinkoffin sporttidirikka Bradley McGee ja muutamia pyöräilijöitä sieltä täältä. Ihan mielenkiintoista luettavaa kaikkinensa.\nEilissä iltana tuli pohdittua tuota Alberto Contadorin monipuolisuutta ja aloitekykyä monelta kantilta - ei ollut kai parempaa tekemistä ja jotenkin tällaiseen raakilemaiseen ajatuskuvioon päädyin:\nKoska vuorilla hinuttaminen on mennyt wattimittarikyttäilyksi, ainoat pelotonin impulsiiviset ajajat ovat Rodriguez, A Schleck ja Contador. Team Skyn diesel-jyskytyksen näimme toimivan Tour de Francessa aivan erinomaisesti, mutta siellä ei ollut paikalla kukaan näistä em. ajajista. Oikeastaan satunnaista haastetta tuli vain Evansilta, jonka kisa kaatui heikkoon tiimiin ja lopulta flunssaan sekä tietty Skyn ylivoimaan.\nOnko mahdollista, että se mitä eilen tapahtui oli toistoa viimevuotiselta Tourilta, jossa AC oli Giron voitettuaan ja pihveittä vielä keskenkuntoinen, eikä pystynyt kontraamaan ihan kaikkiin Schleckien iskuhin? Siltikin hän yritti nurkassa olleessaan hakea epätavallista ratkaisua yhden etapin keskivaiheilla (en muista nyt ulkoa mikä). Tuolloin isku tuntui järkyttävän hölmöltä ajatukselta ja senhän Andy ja Lepardi taisi ajaakin sitten lopulta kiinni, mikä tarkoitti AC:lle viimeisen oljenkorren menettämistä GC:n suhteen. Onko mahdollista, että sama episodi nähtiin eilen, mutta Contador pystyi tällä kertaa toteuttamaan sen a) koska oli tuoreempi kuin 2011 Ranskassa, b) parempi tiimi oli jeesaamassa ja c) kilpailijoiden joukkueita oli hyydytetty edellisinä päivinä?\nTästä epämääräisestä ajatuskulusta yritän saada sanottua sitä, että koska meno vuorilla on WAM-mittarien kyttäilyä ja vahvimman joukkueen ryydittämää mäkitempoa, niin GT-kisojen ratkaisut tulevatkin pikemminkin aika-ajoissa (jos TT-kilometrejä on paljon) tai sitten epätodennäköisillä taktiikoilla ajetuissa lumpy-etapeissa (kuten eilen). Pitääkö katsojan hyväksyä ajatus siitä, ettei isoilla vuorietapeilla tulla enää (nykydouppauksella) saamaan todellisia ja ratkaisevia eroja aikaan, kuten olemme nähneet tänä vuonna kaikissa GT-kisoissa? Ehkä ne ratkaisut tulevat jatkossakin eilisenkaltaisilla etapeilla?\n18. etappi, 204,5 km\n1. Daniele Bennati (ITA / RadioShack) 4.17.17\n4. Lloyd Mondory (FRA / AG2R) + 0.00\n5. John Degenkolb (GER / Argos) + 0.00\n6. Davide Vigano (ITA / Lampre) + 0.00\n7. Matti Breschel (DEN / Rabobank) + 0.00\n9. Mitchell Docker (AUS / GreenEdge) + 0.00\n10. Gregory Rast (SUI / RadioShack) + 0.06\n1. Alberto Contador (ESP / Saxo Bank) 72.25.21\n6. Robert Gesink (NED / Raboabnk) + 12.02\nOnko mahdollista, että sama episodi nähtiin eilen, mutta Contador pystyi tällä kertaa toteuttamaan sen a) koska oli tuoreempi kuin 2011 Ranskassa, b) parempi tiimi oli jeesaamassa ja c) kilpailijoiden joukkueita oli hyydytetty edellisinä päivinä?\nPienestä se olisi ollut kiinni, että täällä puhuttaisiin Alpun tehneen hirveästi työtä, eikä juuri mitään saavuttanut. Jos vain Rodrigeesi olisi pysynyt Valverden potkussa peesissä, niin tämä kaksikkohan olisi ottanut takkiin vain sen 6 sekuntia. Eihän Valverde pitkää matkaa tuutannut irti Rodrigeesista kun sai jo ensimmäisen vetomiehen.\nPienestä se olisi ollut kiinni, että täällä puhuttaisiin Alpun tehneen hirveästi työtä, eikä juuri mitään saavuttanut. Jos vain Rodrigeesi olisi pysynyt Valverden potkussa peesissä, niin tämä kaksikkohan olisi ottanut takkiin vain sen 6 sekuntia. Eihän Valverde pitkää matkaa tuutannut irti Rodrigeesista kun sai jo ensimmäisen vetomiehen.Rodriguez ja Valverde olisivat saaneet Contadorin kiinni, mikäli Purito olisi pysynyt Pitin vauhdissa ja takaa-ajon yhteistyö olisi ollut saumatonta. Nämä ovat vain arvailuja.\nItse muistelisin kyllä että NIbali kovasti yritti, muttei vaan pärjännyt sitten loppupeleissä Wiggins/Froome-parivaljakolle, puhumattakaan miten järkyttävän ylivoimainen oli Skyn joukkue muutenkin Tourilla. Vueltassa ollaan yleisesti ottaen jollain B- tai C-joukkueilla. Clentadorin isku olisi ollut Tourilla tuhoon tuomittu. C-luokan GT:ssa se oli mahdollinen ja toimiva.\nSinällään näistä vuorietapeista saataisiin helposti mielenkiintoisempia, jos vaan UCIlla olisi munaa. Kielletään kaikki turhat apuvälineet kuten 1) Radiot, 2) Näytölliset wattimittarit ja 3) Näytölliset sykemittarit sun muut. Kun homma on fiilis-pohjalla, niin erilailla vastataan toisten iskuihin.\nEi toki tuutannut pitkään Piti ja Intxausti(ko?), aivan juurikin näin, mutta juuri tuossa kohtaa olikin Rodriquezin kannalta koko kilpailun ratkaisukohta. Jos lukaiset vaikka tuota, tosin hieman Saxo-väritteistä CN:n artikkelia, jonka linkkasin aikaisemmin, niin sen kertomuksen mukaan pelotonissa oli rähinää ihan etapin alusta saakka. Jotenkin sen kirjoituksen perusteella Katjusha ei ollut ihan valmis/kykenevä suojelemaan kapuaan, ajattelen. Siinä vaiheessa kun Valverde lähti Benatin kanssa, niin Purito oli ainoa Katjushan mies siinä letkassa, joten kysymys kuuluu miten ihmeessä kisaa johtavan joukkueen kapteeni on voitu ajaa sellaiseen tilanteeseen, että hän jää yksin?\nYksi mahdollinen vastaus on se, että (Romantikko ajattelee, kai?), että AC olisi hyydyttänyt edellispäivien iskuillaan Katjushaa ja J-Rodia, jotka eivät enää olleet ihan skarppina lepopäivän jälkeen ja Saxo korjasi aggressiivisella ajolla potin kotiin. Ja koska saivat myös hyvin kisaa ajaneen Piresin hatkaan ja "kelmettämään" Contadoria, niin Purito tipahti tyhjän päälle, yksin. Sinne isoon hatkaan olisi heidän pitänyt saada mies, mutta jossain homma petti. Sanoisin, että Katjushalla petti eilen kaikki: johtavan ajajan suojelu, taktiikka ja lopulta joukkueen ykköstykki, joka ei pystynyt henkilökohtaisella suorituksella vastaamaan ensin Contadorin ja sitten Movistarin iskuun.\nLoppujen lopuksi, en tiedä, kunhan pohdiskelen mitä tuossa tapahtui. Ainakin AC:lle etappi tuntuu olleen todella kova juttu, kirjoittaa Velonation. (http://www.velonation.com/News/ID/12803/Alberto-Contador-Fuente-De-victory-is-of-the-three-most-important-of-my-career.aspx)\nRodriguez ja Valverde olisivat saaneet Contadorin kiinni, mikäli Purito olisi pysynyt Pitin vauhdissa ja takaa-ajon yhteistyö olisi ollut saumatonta. Nämä ovat vain arvailuja.\nJoo itsekin tässä arvaillaan ja pohditaan, mutta mun mielestä eilisessä oli erittäin ratkaisevaa tai jopa erikoista se, miten palasiksi porukka meni jo\nniin varhaisessa vaiheessa niin mitäänsanomattomalla etapilla. Jossain sanottiin, että mentiin alusta asti todella kovaa, oli vakavia irtiottoja heti alusta asti.\nLisäksi reitissä oli ilmeisesti mutkaisia laskuja (muita mutkaisia kohtia) ja etappi olikin aika lailla enemmän ns. klassikkotyyppinen päivä, mitä itse kuvittelin.\nOli lepopäivän jälkeinen etappi (ilmeisesti päivä, joka toisille todella hankala ja toiset taas tuntevat itsensä levänneiksi ja täynnä energiaa oleviksi), Saxon miehet\n+ Contiksen kaverit onnistuivat täydellisesti yllättämään vastustajansa. Paljon pieniä asioita, mutta silti harmittaa ettei nähnyt alusta asti (tai pidempää pätkää).\nJa tuntuu, että jotain kisan kannalta merkittävää on silti mennyt pahasti ohi. Miten Purito ja koko talli pystyttiin yllättämään niin pahasti? Purito itse väitti, ettei\nollut edes huono päivä.\nLopusta tulikin monelle aika-ajoa, pariaika-ajoa tai joukkueaika-ajoa, niin kuin joku jo hyvin kuvaili. Mutta miten se saatiin aikaiseksi? Oliko reitti niin pikkutietä, teknistä vai mitä? Auttakaa nyt joku, kun mun mielestä edes noi kaikki mainitsemani selitykset yhdessä ei pitäisi riittää niin suureen onnistumiseen Contiksen kannalta/ epäonnistumiseen Puriton kannalta.\nItse muistelisin kyllä että NIbali kovasti yritti, muttei vaan pärjännyt sitten loppupeleissä Wiggins/Froome-parivaljakolle, puhumattakaan miten järkyttävän ylivoimainen oli Skyn joukkue muutenkin Tourilla. Vueltassa ollaan yleisesti ottaen jollain B- tai C-joukkueilla. Clentadorin isku olisi ollut Tourilla tuhoon tuomittu. C-luokan GT:ssa se oli mahdollinen ja toimiva.Tourissa oli tasan 2 etappia, joiden profiilit mahdollistivat Skyn horjuttamisen (11. ja 16.). La Toussuiren etapilla (11.) Sky joutui lujille.\nSinällään näistä vuorietapeista saataisiin helposti mielenkiintoisempia, jos vaan UCIlla olisi munaa. Kielletään kaikki turhat apuvälineet kuten 1) Radiot, 2) Näytölliset wattimittarit ja 3) Näytölliset sykemittarit sun muut. Kun homma on fiilis-pohjalla, niin erilailla vastataan toisten iskuihin.Tässä yhdyn näkemyksiisi.\nVoeckler ei välitä turhista apulaitteista. Fiilispohjalla mennään. Hieno mies!\nJoo, sorppa, Nibalihan se oli se aktiivisin Skyn haastaja Tourilla. Ja hakkasi päätä seinään.\nMitä tuohon B- ja C -joukkueiden Vuelta-osallistumiseen tulee, niin kyllä tässäkin kisassa on kuitenkin se kärkijengi löydetty, joka olisi ihan verrannollinen sekä Giron ja Tourin suhteen, joten en ihan täysin osta tuota ajatusta. Jotain perää siinä silti on ja muokkautuuhan kisa toki isojen tiimien muskelien mukaan hyvin paljon. Näimme se tänä kesänä ja piste.\nToinen seikka on se, että kyllä nämä neljä kärkiheeboa ovat myös bonussekunneista taistelleet. Rodriquezin eiliseen saakka jatkunut triumfi perustui bonarehin ja niitä ei Tourilla ole. Sekin muokkaa kilpailua tiettyyn suuntaan ja väitän, vaikka niillä palkintosekunneilla ei eilen oikeasti merkitystä etapin lopputuoksen kannalta ollutkaan, niin isossa kuvassa ne ovat muokanneet kisaa yhtä lailla kuin Skyn juna Tourilla. Lisäksi väittäisin (voin olla pahasti väärässä), ettei AC tai J-Rod ihan oikeasti turhia niitä watteja kaksinkamppailuissa katsele. Piti voi jonkin verran seuratakin, mutta en usko orjallisesti hänenkään niitä lukuja seuraavan.\nEn ole ollenkaan samaa mieltä tekniikan kieltämisestä. Yhtä hyvin voidaan kieltää vaihteet tai jotain muuta olennaista. Jo nykysäännötkin rajoittavat kovasti pyöräilyn kehitystä. Näen että tekniikan kehittämistä pitäisi rajoittaa vain kahdesta kohtaa: Kaikki teho tuotettava itse ja turvallisuudesta on pidettävä kiinni. Minusta parempi suuntaus olisi että näissä isoissa kisoissa tästä mittaustiedosta tehtäisiin julkista ja se näytettäisiin livenä. Saisimme paljon hienoa pohdittavaa.\nEn usko että tässä Vueltassakaan tilanne olisi kovasti toisenlainen vaikka Radiot jne, olisi kielletty. Noissa jyrkissä lyhyissä nousukohdissa vuoristossa tarvitaan vain sellaisia anaerobisia ominaisuuksia ettei suuria eroja voi olla ainakaan kovin pitkään. Siksi ne yritykset tapahtuvat vasta nousujen loppukohdilla.\nContador onnistui jotenkin livahtamaan Puritolta karkuun, eikä Purito ilmeisesti ottanut iskua tarpeeksi vakavasti. Pääjoukossa olleista Katushoista kukaan ei pystynyt seuraamaan riittävän lähellä ollakseen vetoapuna seuraavassa alamäessä ja tasaisella. Mäki oli kuitenkin aika paha ja ilmeisesti kova alkuetappi suurensi aikaeroja. Potentiaalisista auttajista Menchov on ollut aika surkea ja Moreno kai kaatui viikonloppuna. Näin ollen alamäkeen syntyi taistelu irtiotossa olleiden Losadan (Kat) ja Paulinhon (Sax) välillä. Aluksi ero pysyi aika vakaana 20 sekunnissa, mutta sitten Losada alkoi jäämään Contadorin avustamalle Paulinholle. Rodriguez ei myöskään ehkä ollut parhaimmillaan, koska ero kasvoi vielä senkin jälkeen kun kumpikin jäi omilleen. Valverden kyytiin pääseminen olisi voinut pelastaa, mutta olisiko Valverde sitten halunnut puuttua kärkikamppailuun. Ainakaan ennen iskuaan Valverde tai Movistar eivät olleet tehneet mitään Puriton auttamiseksi.\nVideo 3 kilometriä ennen toiseksi viimeisen mäen huippua: http://www.youtube.com/watch?v=xAN4RI8Y6zU\nContador onnistui jotenkin livahtamaan Puritolta karkuun, eikä Purito ilmeisesti ottanut iskua tarpeeksi vakavasti.\nValverden kyytiin pääseminen olisi voinut pelastaa, mutta olisiko Valverde sitten halunnut puuttua kärkikamppailuun. Ainakaan ennen iskuaan Valverde tai Movistar eivät olleet tehneet mitään Puriton auttamiseksi.\nKiitos tapahtumien kuvailusta. Toi Contadorin karkaaminen olis ollut mielenkiintoista nähdä. En sitä edelleenkään voi käsittää.\nKyllä kai se pitkälti apumiehiin ratkesi. Katusha oli surkea.\nToisaalta, kun joku kuvaili, että oli pienestä kiinni tai lähellä, ettei Rodriguez päässyt Valverden kyytiin. Siitä olen kyllä vahvasti eri mieltä.\nKun Vallu lähti, siinä vaiheessa Rodriguez ei edes yrittänyt Valverden peesiin, se pystyi enää katsomaan kun kaveri karkasi.\nJoo, ainakin jossain haastattelussa Rodriguez sanoi että katsoi vain kun Valverde lähti mutta ei voinut mitään muuta. Sanoi samassa haastattelussa ettei ollut mitenkään erityisen huono päivä tai mitään mutta ei vaan pystynyt vastaamaan Contadorin tai Valverden iskuihin.\nEn ole ollenkaan samaa mieltä tekniikan kieltämisestä. Yhtä hyvin voidaan kieltää vaihteet tai jotain muuta olennaista.\nAnalogiasi on idioottimainen.\nRadio ja wattimittari eivät ole olennaisia. Pyörä on.\nHyvää pohdintaa Poursuivantilta, lisäisin tapahtuneen selitykseksi vielä ominaisuus-näkökulman. Ajotapa joka sopii yhdelle saattaa olla toiselle täysin sopimaton, se joka pystyy luomaan ajotaktiikan jossa pystyy soveltamaan ominaisuuksiinsa parhaiten istuvaa ajotapaa on vahvoilla.\nContadorille sopii hyvin nykivä lyhyt spurttailu, hänen putkelta ajamisensa on kevyttä ja vaikka tehoja ei ole kiri tyyppisiin ratkaisuihin niin tämän tyyppinen ajotapa ei syö hänen energiaansa samalla tavalla kuin vaikkapa Froomelta jolle putelta ajaminen on täyttä myrkkyä. TdF:ssa Skyn taktiikka perustui myös luontaisen ajotavan hyödyntämiseen ja se tuotti tulosta kun mukana ei ollut Contan tapaista rynkyttäjää. Puritolle spurttailu passaa mutta hän on selvästi nopeampi kuin Conta, usein nopeus ja kestävyys eivät asu samassa kropassa. Yksi selitys tapahtuneelle on varmaan myös se että toissapäiväinen mäki oli voimanousu joka sopi paremmin Contalle, siihen päälle kun laitetaan vielä lukuisten iskujen pehmittävä vaikutus, ryssä-ryhmän epäonnistunut taktiikka ja Contan "tuoreus" niin syntyy kombinaatio joka mahdollisti tapahtuneen.\nAuttakaa nyt joku, kun mun mielestä edes noi kaikki mainitsemani selitykset yhdessä ei pitäisi riittää niin suureen onnistumiseen Contiksen kannalta/ epäonnistumiseen Puriton kannalta.\nNo nyt se tuli ! Selitys siis. Selin sanoi äsken, että Purito ei (esp.lähteiden mukaan) ajanut lepopäivänä metriäkään.\nEn tosin tiedä, mikä on herran tapa ollut yleensä. Mutta näin jälkiviisaana on helppo todeta, että tais\naliarvioida pahasti lepopäivän jälkeistä etappia + olla jo luottavainen voittonsa suhteen.\nPaha moka, joka tapauksessa. Vois kuvitella, että kun heti etapin alusta lähtivät tykittämään, niin tais tulla Rodriguezille\npaniikki, kun huomasikin, että jalat eivät toimi samalla tavalla, kuten ennen lepopäivää.\n19. etappi, 178,4 km\n1. Philippe Gilbert (BEL / Lotto) 4.56.25\n3. Daniel Moreno (ESP / Katusha) + 0.00\n5. Gianni Meersman (BEL / Lotto) + 0.03\n6. Bauke Mollema (NED / Rabobank) + 0.03\n7. Ben Swift (GBR / Team Sky) + 0.03\n8. Rinaldo Nocentini (ITA / AG2R) + 0.03\n9. Sergio Henao (COL / Team Sky) + 0.03\n10. Alberto Contador (ESP / Saxo Bank) + 0.03\n1. Alberto Contador (ESP / Saxo Bank) 77.21.49\n2. Alejandro Valverde (ESP / Movistar) + 1.35\n3. Joaquim Rodriguez (ESP / Katusha) + 2.21\n4. Chris Froome (GBR / Team Sky) + 9.48\n5. Daniel Moreno (ESP / Katusha) + 11.29\n6. Robert Gesink (NED / Raboabnk) + 12.00\n7. Laurens Ten Dam (NED / Rabobank) + 12.58\n8. Andrew Talansky (USA / Garmin) + 13.09\n9. Igor Anton (ESP / Euskaltel) + 13.52\n10. Benat Intxausti (ESP / Movistar) + 15.13\nJuuri tulin kotia ja luin että P.Gilbert voittanut etapin. Kyllä mieltä lämmittää kun Philippe voittaa etapin. Toinen etappivoitto Vueltassa. Hienoa.\nGilbert hehkutteli jo etapin loppunousua eilen Twitterissä. (https://twitter.com/phil_gilbert1/status/243778465357246464) Hyvinhän tuo sitten meni ja olen kyllä ollut erittäin iloinen, kun Gilbert on onnistunut vihdoinkin tällä kaudella. Toivottavasti loppukaudesta ja ensi kauden alussa nähdään saamaa Gilbertiä kuin vuonna 2011.\n20. etappi, 170,7 km\n1. Denis Mentshov (RUS / Katusha) 4.48.48\n2. Richie Porte (AUS / Team Sky) + 0.17\n3. Kevin de Weert (BEL / OP-QS) + 0.42\n4. Fredrik Kessiakoff (SWE / Astana) + 1.16\n5. Romain Sicard (ESP / Euskaltel) + 1.39\n6. Eros Capecchi (ITA / Liquigas) + 2.30\n7. Maxime Bouet (FRA / AG2R) + 2.39\n8. Simon Getschke (GER / Argos) + 3.14\n9. Joaquim Rodriguez (ESP / Katusha) + 3.31\n10. Alejandro Valverde (ESP / Movistar) + 3.56\n12. Alberto Contador (ESP / Saxo Bank) + 4.15\nKokonaiskilpailun tilanne 20/21 etapin jälkeen\n1. Alberto Contador (ESP / Saxo Bank) 82.14.52\n2. Alejandro Valverde (ESP / Movistar) + 1.16\n3. Joaquim Rodriguez (ESP / Movistar) + 1.37\n4. Chris Froome (GBR / Team Sky) + 10.16\n5. Daniel Moreno (ESP / Movistar) + 11.29\n6. Robert Gesink (NED / Rabobank) + 12.23\n7. Andrew Talansky (USA / Garmin) + 13.28\n8. Laurens Ten Dam (NED / Rabobank) + 13.41\n9. Igor Anton (ESP / Euskaltel) + 14.01\n10. Benat Intxausti (ESP / Movistar) + 16.13\n21. etappi, 115,0 km\n1. John Degenkolb (GER / Argos) 2.41.57\n5. Koldo Fernandez (ESP / Garmin) + 0.00\n7. Gert Steegmans (BEL / OP-QS) + 0.00\n8. Zdenek Stybar (CZE / OP-QS) + 0.00\n9. Raymond Kreder (NED / Garmin) + 0.00\n10. Gorka Verdugo (ESP / Euskaltel) + 0.00\nKokonaiskilpailun lopputulokset (21/21 etappia)\n1. Alberto Contador (ESP / Saxo Bank) 84.59.49\nDegenkolb on sprintteriksi melko symppis.\nLoistava Vuelta, vauhtia ja vaarallisia tilanteita. Tänä vuonna kun ynnäilin (ihan mutulla) katsottuja tunteja, sekä Vueltaa että Giroa tuli tapitettua huomattavasti Touria enemmän. Kertoo kaiken.\nErityisnostona Stybarin ensimmäinen GT ja ajoi loppuun asti.\nVuelta oli tänä vuonna selvästi mielenkiintoisin kolmesta suuresta - kerrassaan upea kisa! Reitti ja ohjelma oli hienosti suunniteltu, esmes se että tempoa oli sopivasti, maalit mäen päällä ja hyvitys sekunnit pelissä olivat oleellinen osa että kisasta syntyi näin mielenkiintoinen... pakko todeta myös että Contadorin rohkea ajaminen nosti kisan mielenkiintoa aivan ratkaisevasti. Toivon että Tourin järjestäjät katsoivat Vuelttaa ja toivotaan että he ottavat oppia kuinka järjestetään onnistunut pyöräilykilpailu.\nOli kyllä paras vuelta ikinä. Ei tylsää moottoritieajelua ym vaan hyvää tiukkaa kisaa!\nHieno kilpailu. Ei muuta vikaa kuin väärä voittaja.\nContador ajoi Vueltan viimeiset päivät flunssassa. Ehkä se selittää, miksi Bola de Mundolla ei kulkenut kovin kaksisesti.\nTäytyy kyllä sanoa että paras pyöräilykilpailu mitä olen koskaan seurannut. Ehkä cuitu negru ja bola de mundo oli jo vähän liiottelua mutta tämä vuelta todisti että kun maali on mäen huipulla niin kilpailu on vaan parempaa. Tottakai siihen vaikutti myös tämä huikea Contadorin poika. Mahtavat kekkerit kaikenkaikkiaan.\nOn saattanu alkaa vähän kuumottaa, kun on alkanut huomata kuumeen nousevan... Vai oliko pelkkää nuhaisuutta? Kuitenkin..\nErittäin mielenkiintoinen juttu Inner Ringissä:\nVuelta Power Analysis - what the Watts says:


Totuus on riittämätön mittari, kun arvioidaan Trumpin menestystä | Yhdysvaltain presidentinvaalit | HS\nWashington Ensimmäisen esivaaliväittelyn jälkeen elokuussa 2015 kirjoitin Helsingin Sanomien verkkosivuille otsikon ”Trumpin kupla puhkesi”. Se vaikutti selvältä: Donald Trump nimitteli amerikkalaisjohtajia typeriksi, uhosi rakentavansa muurin Meksikon rajalle eikä suostunut pahoittelemaan sitä, että oli kutsunut naisia typeriksi ja lihaviksi. Yleisö buuasi hänelle, republikaanien studiopaneeli paheksui.Väittelyn jälkeen Trumpin suosio vain nousi. Opin, että näissä presidentinvaaleissa pätevät eri säännöt kuin aiemmin. Trumpin onnistumista ei voi arvostella ainoastaan totuuden tai rationaalisuuden kautta, koska niin eivät tee hänen kannattajansakaan. Kyse on siitä, mikä tuntuu heistä aidolta – siitä, miten asiat koetaan.The New York Times -lehtiyhtiön johtaja Mark Thompson kutsuu tätä autenttisuudeksi, joka on tosi-tv-aikakaudella tärkeämpää kuin totuus. Toimittaja ei tietenkään voi olla puolueeton totuuden ja valheen välillä. Arvioidessa Trumpin menestystä vaaliväittelyissä totuus on kuitenkin riittämätön mittari. Rationaalinen ihminen saattoi päätellä Hillary Clintonin ja Donald Trumpin ensimmäisen vaaliväittelyn jälkeen, että Clinton voitti. Clinton tiesi enemmän, hänellä oli yksityiskohtaisia ehdotuksia ja hän esitteli asiansa loogisesti. Mutta jos väittelyn katsoja haluaa panna maan uusiksi ja heittää vanhat poliitikot pellolle – no, siihen Clinton ei tarjonnut vastauksia, eikä tarjoa. Tänä syksynä vaaliyleisönä on koko kansa, eivät vain republikaanit. Siksi Trumpilla ei enää mene yhtä hyvin, ja haparoiva väittely saattoi hyvinkin heikentää häntä.Itse muistan kuitenkin vuoden takaisen opetuksen. Trumpin kupla ei vielä puhjennut. Aiheet\nWashington Ensimmäisen esivaaliväittelyn jälkeen elokuussa 2015 kirjoitin Helsingin Sanomien verkkosivuille otsikon ”Trumpin kupla puhkesi”. Se vaikutti selvältä: Donald Trump nimitteli amerikkalaisjohtajia typeriksi, uhosi rakentavansa muurin Meksikon rajalle eikä suostunut pahoittelemaan sitä, että oli kutsunut naisia typeriksi ja lihaviksi. Yleisö buuasi hänelle, republikaanien studiopaneeli paheksui.Väittelyn jälkeen Trumpin suosio vain nousi. Opin, että näissä presidentinvaaleissa pätevät eri säännöt kuin aiemmin. Trumpin onnistumista ei voi arvostella ainoastaan totuuden tai rationaalisuuden kautta, koska niin eivät tee hänen kannattajansakaan. Kyse on siitä, mikä tuntuu heistä aidolta – siitä, miten asiat koetaan.The New York Times -lehtiyhtiön johtaja Mark Thompson kutsuu tätä autenttisuudeksi, joka on tosi-tv-aikakaudella tärkeämpää kuin totuus. Toimittaja ei tietenkään voi olla puolueeton totuuden ja valheen välillä. Arvioidessa Trumpin menestystä vaaliväittelyissä totuus on kuitenkin riittämätön mittari. Rationaalinen ihminen saattoi päätellä Hillary Clintonin ja Donald Trumpin ensimmäisen vaaliväittelyn jälkeen, että Clinton voitti. Clinton tiesi enemmän, hänellä oli yksityiskohtaisia ehdotuksia ja hän esitteli asiansa loogisesti. Mutta jos väittelyn katsoja haluaa panna maan uusiksi ja heittää vanhat poliitikot pellolle – no, siihen Clinton ei tarjonnut vastauksia, eikä tarjoa. Tänä syksynä vaaliyleisönä on koko kansa, eivät vain republikaanit. Siksi Trumpilla ei enää mene yhtä hyvin, ja haparoiva väittely saattoi hyvinkin heikentää häntä.Itse muistan kuitenkin vuoden takaisen opetuksen. Trumpin kupla ei vielä puhjennut. Haluatko lukea koko artikkelin? Hanki rajaton lukuoikeus:


Hoitava Neutral Henna – Näissä neliöissä\nHoitava Neutral Henna\nFebruary 5, 2021 February 5, 2021 ~ Ida\nNiin vaan astuin minäkin vihdoin kasvivärien maailmaan, tosin ilman värin muutosta. Tein tämän jo tammikuussa, mutta jätin tarkoituksella mainitsematta kuulumispostauksessa. Homma nimittäin ansaitsee ihan oman postauksensa!\nJossain kohtaa ajattelin, että raidoittaisin hiukseni vaalealla, mutta olenkin tykästynyt omaan väriini niin paljon, etten ole halunnut hiuksiani värjätä. Lisäksi kuivan pörröinen luonnonkiharani ei kaipaa vaalennuksia.\nTöissäni törmäsin kuitenkin meillä myytävään Khadin Neutral Hennaan, joka sisältää kasvivärjäyksen hyvät puolet, ilman värin muuttumista. Tovin asiaa mietittyäni tilasinkin värin testaukseen. Hoitavasta käsittely kuulosti todella hyvältä.\nJonkin aikaa pakkaus ehti kotona pyörimään, koska rehellisesti sanottuna minua jännitti. Useampikin asia. Kaupan värit ovat käyneet tutuiksi, kun olen niitä teini-ikäisestä asti käyttänyt, mutta kasvivärit ovat asia ihan erikseen.\nEnsinnäkin Khadin pakkauksessa tulee pelkkä jauhe (sekä kumihanskat ja myssy). Ei kahta ainetta, jotka sekoitettaisiin keskenään. Sen sijaan lämmität itse veden 50-90 asteiseksi ja sekoitat jauheen kanssa niistä sopivan massan. Kuulostaa kyllä helpolta, mutta ei ole. Ei ensikertalaiselle!\nToisekseen väri haisee. Tästä minua oli kyllä varoitettukin. Ensin mieleeni tuli vehnänorasjauhe, jota joskus testasin. Se maistui nurmikolta. Tovin ainetta sekoiteltuani alkoi haju muistuttaa hevostallia heinineen. Itse värimössö näytti myös mielenkiintoiselta. Etenkin nuoremman lapseni mielestä koko homma oli hauskaa seurattavaa.\nItse värjäyksen aloittaessani poltin ihan ensimmäisenä toisen käteni. Jätin sen jälkeen aineen jäähtymään hetkeksi, haha. Oppia ikä kaikkia… Lisäksi minun piti lisäillä pariin otteeseenkin seokseen vettä, koska aine tuntui liian paksulta. Tämä on varmaan asia, jonka saa haltuun vain treenaamalla. On vaikea tietää ilman tarkkaan mainittua sekoitussuhdetta, että minkä verran vettä pitäisi olla ja millainen koostumus on parasta levittämiseen. Liian paksu ei levity ja liian löysänä se varmasti vaan valuisi pitkin niskaa.\nLopulta sain kuitenkin värin päähäni ja oli aika vetäistä myssy koko komeuden päälle. Lisäksi lämmitin hiuksiani vielä hetken hiustenkuivaajalla ja laitoin myssyn päälle pyyheliinan. Hiusten ja aineen pitää nimittäin pysyä lämpimänä ja levittämisen aikana se oli ehtinyt jäähtyä.\nAnnoin “värin” vaikuttaa vain 30 minuuttia. Seuraavalla kerralla uskaltanen antaa sen vaikuttaa kauemminkin. Sitten huuhtelin hiukset kunnolla, ilman shampoopesua. Heti suihkusta tultuani totesin tuoksuvani todella vahvasti heinäpaalille, mutta hiukset näyttivät kyllä ehkä tavallista kiiltävämmiltä!\nEnsi kerralla olen jo varmaan taitavampi, mutta kokeilu oli kyllä sen verran hauska, että ehdottomasti teen tällaisen “tehohoidon” toistekin! Ja se hiuksissani pari päivää ollut heinäpaalin tuoksu muistutti lapsuuden kesistä! Haha!\nTein aiheesta postauksen myös meidän Hyvinvoinnin blogiin, pääset lukemaan sen täältä.\nPosted in Elämä, Höpinää, Kauneus, Minä, Työ\tHiuksetKasviväriKhadi\n‹ PreviousAikuinenkin tarvitsee huolenpitoa.\nNext ›Onko minun aikani vähemmän arvokasta?\n4 thoughts on “Hoitava Neutral Henna”\nOi vitsit mitä muistoja tämä postaus toi mieleen. Monta vuotta hennailin hiuksiani ja nyt on taas vähän tuo hennailu alkanut nostaa päätään. Pitäsikö repäistä ja värjätä hennan oranssit hiukset? Tuota hoitoa voisin ainakin kokeilla.\nMukavaa viikonloppua sinulle Iitu ❤\nKääk, en osaa sanoa pitäiskö sun repäistä. Sun hiukset kun on tosi kivat nytkin! Mutta tää hoito olo kyllä kiva kokeilu ja teen varmasti uusiksi vielä ennen kesää. 😊\nIhanaa lauantaita Outi. ❤\n😂😂😂😂. Ihana kun tein tämän ja jaoit kokemuksen, näin ei minun tartte koskaan kokeilla tälläistä. Kuulosti just niin vaikealta kuin olen ajatellutkin😄\nEIEI! Tarkoitus ei ollut pelotella. 😂\nSiis hauskaa se vain oli, mutta vaatii vähän harjoittelua selkeästi. 🙈